MK K-Clique Kongsi Foto Atas Pelamin Buat Peminat Tak Keruan?

Penyanyi dan pelakon, MK K-Clique telah mencuri perhatian peminat di media sosial selepas berkongsi foto di majlis perkahwinan kakaknya, Siti Hawa yang bergelar isteri kepada salah seorang ahli kumpulan K-Clique iaitu Fareed Saadi di Sabah International Convention Centre, Kota Kinabalu, Sabah baru-baru ini.

Menerusi hantaran di Instagram, Muhammad Hairi Amin Hamdan atau lebih dikenali sebagai MK-Clique dilihat memuatnaik fotonya yang sedang berada di atas pelamin dan sempat berseloroh sedang menanti pengantin perempuan untuk bersanding di sisinya.

“Ada ni tengah practice jap. Bila awak nak duduk? Sementara tunggu awak nak duduk saya pegangkan bunga awak jap, okay.”-Kapsyen MK K-Clique di Instagram

A post shared by MK K-CLIQUE (@hairiwhuut)

Tinjauan Murai MY di ruangan komen mendapati rata-rata peminat rasa tidak keruan dan teruja dengan penampilan MK K-Clique yang kelihatan segak memakai Baju Melayu putih serba lengkap dengan sampin.

“Practice dulu nama saya. Tengah bersiap-siap kejap.”

“Tak payah practice. Kita buat natural je nanti.”

“Masuk lah minang kalau nak saya duduk 🤣.”

Fuh ramai betul peminat yang tidak keruan melihat MK K-Clique di atas pelamin ya! Sama-sama kita nantikan siapakah si gerangan bertuah itu….


“Buang Masa!”- Isu Bajet 2023, Aznil Nawawi Luah Rasa Tidak Puas Hati?

Pembentangan Bajet 2023 pada awal Oktober mendapat reaksi dari pelbagai pihak termasuklah pengacara tersohor, Datuk Aznil Nawawi tampil menyuarakan pendapatnya di media sosial.

Aznil menerusi ciapan di Twitter yang dilihat memuatnaik keratan artikel mengenai parti politik terhadap pembentangan Bajet 2023 itu turut menyifatkan kesemua parti politik adalah sama sahaja dan ‘menggula-gulakan’ rakyat.

“Buang masa! Gula-gulakan kami!.”-Ciapan Aznil di Twitter

Dalam pada itu, ciapan pengacara terkenal dibanjiri dengan pelbagai komen netizen yang turut meluahkan pendapat mereka, malah ada yang meluahkan hasrat untuk melihat Aznil sebagai seorang Perdana Menteri.

“Politik kita perlukan orang macam Pak Nil dan Azwan Ali. Bukan Shahrul Shiro, Altimet, Afdlin, Hans Isaac. Boleh juga consider Michael Ang.”

“Saya nak Pak Nil jadi PM. Hidup Pak Nil!!.”

“Tahun depan, dijangka ekonomi akan gawat. Jadi perlukan sebuah kerajaan yang stabil.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Restoran Mewah Oleh Chef Antrabangsa Di Malaysia Dikecam Tawarkan Gaji Pelayan RM1.5k

Siapa sangka sebuah restoran mewah oleh Chef terkenal di dunia hanya menawarkan gaji serendah RM1,500 untuk pekerjanya. Itu yang berlaku di sebuah restoran mewah di Subang Jaya yang menjadi tular setelah didedahkan oleh pengguna twitter ini.

Menurut individu ini, dia telah mengenalpasti gaji para pekerja di restoran itu melalui sebuah iklan peluang pekerjaan. Individu ini mendedahkan ia tidak sepatutnya berlaku di Malaysia dan mempersoalkan adakah restoran ini mengekploitasi buruh negara dunia ketiga.

“Restoran XXX di Malaysia mengenakan bayaran RM300 setiap keping daging lembu Wellington, RM40 untuk kentang lenyek, dan RM36 untuk sebotol air tetapi membayar pekerja pelayannya RM1.5k, sous chef RM5.5-7k sahaja. Mengeksploitasi buruh negara dunia ketiga?”- tulisnya di tweet

Katanya, dengan hanya memesan 5 keping daging lembu Wellington sahaja sudah cukup untuk membayar pelayan restoran.

“5 keping Beef Wellington = 1 bulan gaji (gaji minimum) untuk pelayan untuk makluman anda”- tulisnya lagi.

Salah seorang pengguna twitter lain membalas memberitahu pernah bekerja di restoran itu dan mendakwa dibayar gaji yang rendah.

Untuk info, restoran mewah ini baru sahaja dibuka di Malaysia dan mendapat perhatian penggemar makanan mewah dari Chef terkenal ini. Menu yang sering dinanti-nantikan peminat chef ini iaitu Classic Beef Wellington turut ditawarkan. Bukan biasa-biasa, difahamkan pelanggan perlu berbelanja minimum sebanyak RM 8,000 untuk nikmati Mayfair Private Dining di restoran ini. Tak hanya itu, pelanggan juga perlu bayar wang pendahuluan (deposit) sebanyak RM 4,000 untuk menempah!

Hebat bukan, tapi kenapa gaji pekerja serendah itu ya, apa komen anda?


Madammu Disahkan Hamil, Suami Gembira Hingga Mengalir Air Mata

Usahawan jelita, Eriyca Baiduri atau lebih dikenali sebagai Madammu berkongsi kabar gembira apabila dirinya disahkan hamil.

Hal itu dikongsi menerusi akaun TikTok miliknya buat tatapan ramai.

Madammu menulis kapsyen ringkas yang cukup menggambarkan rasa syukur dan gembira kerana penantiannya selama tujuh tahun akhirnya membuahkan hasil.

Dalam video berkenaan, Madammu hadir ke sebuah perubatan di mana dia melakukan rawatan Persenyawaan In Vitro (IVF) bersama suaminya, Muhammad Azri Che Noh.

“Alhamdulillah selepas tujuh tahun penantian,” coretnya.

Menjengah ruangan komen perkongsian itu, ramai netizen tumpang gembira dan mengucapkan tahniah kepada Madammu. Tidak kurang juga beberapa kaum hawa yang masih menunggu detik disahkan hamil setelah sekian lama menanti.

Alhamdulillah selepas 7 tahun penantian #ivf #ladyofnoirmalaysia #noir #5weekspregnant

Sebelum ini, Madammu pernah mendedahkan dia menjalani IVF di pusat rawatan swasta sama sekitar tiga bulan lalu.

Semoga Allah mempermudahkan semuanya untuk Madammu untuk menimang anak kandung pertama buatnya. Suaminya sebelum ini sudah memiliki sepasang cahaya mata hasil perkahwinan terdahulu.

Bagaimanapun, Madammu sememangnya diketahui ramai tentang kebaikan dan sikap mesranya terhadap dua anak tirinya itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Habib Lempar Duit Ke Arah Jemaah, Umie Aida Faham & Sebar Penjelasan Sebenar

Baru-baru ini tular sebuah video yang memaparkan seorang lelaki yang dikenali sebagai Habib telah melempar wang kertas ke arah jemaah yang hadir pada sebuah majlis keagamaan baru-baru ini.

Allahuakhbar. Mmg terkejut tengok ending 😩

Komen pulak semua duk hype sangat konon ibadah sedekah. pic.twitter.com/Ao5H0Xbr6O

Terkini, pelakon, Datin Seri Umie Aida menerusi ciapan di Twitter tampil bersuara selepas mendapat penjelasan sendiri oleh tuan badan iaitu Habib Rizky.

“Baru-baru ini viral video Habib melemparkan wang pada jemaah. Bila dapat penjelasan sendiri dari Habib Rizky. Baru Umi Faham. Itu adalah salah satu budaya di sana.”-Ciapan Umie di Twitter.

Jelasnya lagi, Umie turut menyatakan bahawa para jemaah akan diraikan dengan cara sebegitu dalam pelbagai majlis termasuklah Majlis Maulid dan majlis perkahwinan.

“Majlis maulid, perkahwinan, dan lain-lain mereka akan meraikan jemaah dengan cara begitu.”-Jelas Umie

Tempat yang berbeza semestinya mempunyai budaya yang berbeza.


PU Azman Didakwa Atas Lima Pertuduhan Lakukan Amang Seksual Terhadap Dua Remaja Lelaki

Penceramah selebriti, Pencetus Ummah (PU) Azman atau nama sebenarnya Azman Syah Alias didakwa di Mahkamah Sesyen di Seremban hari ini atas lima pertuduhan melakukan amang seksual fizikal terhadap dua remaja lelaki pada Februari dan Julai tahun ini, lapor KOSMO! ONLINE.

PU Azman atau lebih dikenali dengan panggilan Cik Man berusia 41 tahun bagaimanapun mengaku tidak bersalah selepas pertuduhan dibacakan di hadapan Hakim Datin Surita Budin.

Berdasarkan tiga pertuduhan, tertuduh telah melakukan amang seksual fizikal ke atas mangsa remaja lelaki berusia 17 tahun dengan cara melakukan perbuatan kelucahan melampau.

Kesalahan itu dilakukan antara pukul 3 hingga 5 pagi di ruang tamu dan tandas di sebuah rumah di Taman Tiara Sendayan di Nilai pada 6 Julai lalu.

Selain itu, tertuduh turut berdepan dua pertuduhan melakukan amang seksual fizikal ke atas mangsa remaja lelaki berusia 16 tahun 10 bulan.

Kesalahan itu dilakukan di dalam sebuah bilik di rumah yang sama lebih kurang pukul 8.30 malam hingga 12 tengah malam, 5 Februari lalu dan di ruang tamu rumah sama antara pukul 3 hingga 6 pagi, 6 Julai lalu.

Berikutan itu tertuduh didakwa melakukan kesalahan di bawah Seksyen 14(a) Akta Kesalahan-Kesalahan Seksual Terhadap Kanak-Kanak 2017.

PU Azman yang memakai baju kurta berwarna gelap kelihatan tenang ketika berada di perkarangan mahkamah.

Beliau selepas itu hadir dengan ditemani peguam, kakak dan abang iparnya pada pukul 8.30 pagi.

Terdahulu, Timbalan Pendakwa Raya, Husni Fairos Ramly memohon mahkamah mengenakan jaminan tinggi terhadap tertuduh iaitu RM15,000 bagi setiap pertuduhan kerana kesalahan dilakukan di bawah Seksyen 14(a) Akta Kesalahan-Kesalahan Seksual Terhadap Kanak-Kanak 2017.

Peguam yang mewakili tertuduh, Mohamad Zahid Ahmad kemudian memohon jaminan yang rendah atas alasan pendapatan anak guamnya terjejas sejak direman bulan lalu dan memerlukan bantuan keluarga untuk menjaminnya.

“Beliau juga telah hadir hari ini dan menunjukkan kerjasama yang sangat baik.

“Tertuduh berusia 41 tahun adalah seorang bujang dan turut menanggung keluarga di Rantau, Seremban,” katanya dalam prosiding kes di sini hari ini.

Mahkamah kemudian menetapkan jaminan RM40,000 bagi kesemua pertuduhan dan tertuduh dilarang menghampiri mangsa serta saksi pendakwaan sehingga kes selesai.

Selain itu, mahkamah menetapkan syarat tambahan iaitu perlu melapor diri di balai polis berhampiran pada Sabtu pertama setiap bulan dan paspot diserahkan kepada mahkamah.

Tarikh sebutan semula kes ditetapkan pada 8 Disember depan untuk serahan dokumen.

Sementara iitu, PU Azman ketika ditemui selepas membayar duit jaminan pada pukul 2.40 petang tadi mengucapkan terima kasih dan menghargai doa daripada semua pihak.

“Terima kasih kerana sudi menunggu dan Cikman menghargai doa daripada semua pihak. Alhamdulillah hari ini proses pertuduhan diserahkan kepada peguam,” katanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pasti Semua Ibu Kasih & Cintakan Anak Mereka” – Akhirnya Neelofa Dedah Wajah Anak

Setelah hampir 10 bulan tidak menunjukkan muka anaknya, selebriti terkenal Neelofa akhirnya mendedahkan wajah bayi comel yang bernama Muhammad Bilal itu malam ini.

Neelofa yang juga usahawan berjaya itu berkongsi gabungan beberapa foto Bilal dalam sebuah video di Instagram dan TikTok miliknya.

“Antara kecintaan tertinggi & teragung ummi di dalam hidup ini…

“Tiada yang lebih menyayatkan hati selain anak ummi ini disakiti, pasti semua ibu kasih dan cintakan anak mereka apatah lagi sewaktu mereka kecil,” coret Neelofa sebagai kapsyen.

Dalam pada itu, Neelofa juga mengatakan bahawa Bilal adalah kurniaan daripada Allah yang sangat berharga untuk dirinya dan suami, Haris Ismail.

“Bilal anak ummi sayang..Allah zahirkan kamu dalam hidup ummi dan abah begitu sempurna.

“Jika kekayaan yang nak dibandingkan maka kaulah yang paling berharga buat ummi dan abah. Jika keselesaan yang ditaruhkan, tiada taruhan yang dapat dibandingkan dengan senyumanmu.

“Sungguh ini adalah hadiah yang Allah kurniakan dalam hidup ummi menjadi penyejuk mataku, syukur yang tiada penghujung padaMu ya Allah,” tulisnya lagi.

Tidak lama sebelum ini, Neelofa meluahkan rasa terkilan dengan netizen yang menyebarkan wajah anaknya di TikTok selain tersinggung dengan tindakan individu yang menyunting wajah anaknya mengikut kehendak sendiri.

Neelofa dan Haris mendirikan rumah tangga pada 27 Mac 2021. Pasangan ini menimang cahaya mata, Muhammad Bilal pada 29 Januari lalu.


[VIDEO] ‘Zaman Penuh Dengan Munafik’- Caprice Dedah DM Dari PU Azman Dengan Remaja Lelaki?

Nama penceramah selebriti, Pencetus Ummah (PU) Azman atau nama sebenarnya Azman Syah Alias menjadi bualan ramai setelah didakwa di Mahkamah Sesyen di Seremban, semalam atas pertuduhan melakukan amang seksual terhadap remaja lelaki pada Februari dan Julai tahun ini.

Penyanyi rap, Caprice menerusi Insta Stories menyifatkan isu tersebut adalah menakutkan terutamanya melibatkan ahli agama seperti Ustaz.

“Tidak Malaysia, Ia tidak normal. Terutamanya ia dari seorang Ustaz. Anda telah ditipu oleh pemakaiannya. Akhir zaman ini bukan sahaja mengenai zaman fitnah, tapi zaman penuh dengan munafik jugak.”-Tulis Caprice

Dalam pada itu, Caprice turut dilihat memuatnaik video DM (Direct Message) PU Azman dengan seorang remaja lelaki di Instagram yang didakwa turut menjadi mangsa ‘sexual grooming’ oleh penceramah tersebut.

“Sebab nak elak orang kata deep-fake lah. Edited lah. Cap akan bantu mangsa-mangsa yang ada bukti sahaja. Screenshots sahaja tidak cukup kuat sebab orang boleh claim photoshop. Video tidak menipu.”-Tulis Caprice

Dipetik dari laporan Berita Harian, PU Azman didakwa mengikut Seksyen 14 (a) Akta Kesalahan-Kesalahan Seksual Terhadap Kanak-Kanak 2017 yang sabit kesalahan, boleh dipenjara tidak melebihi 20 tahun dan boleh juga disebat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] “Saya Tahu Salah Saya”- Azira Buka Mulut Isu Berpakaian Kurang Sopan

Siapa tak kenal, vokalist kumpulan De Fam, Azira Shafinaz Ramlan atau lebih dikenali sebagai Azira yang juga merupakan pelakon wanita Malaysia.

Baru-baru ni kecoh di media sosial mengenai pemakaian Azira sewaktu di Thailand. Ada segelintir netizen yang bersikap kurang sopan memberi kecaman di ruangan komen posting Azira. Namun, Azira hanya berdiam diri dan tidak memberi respon sama sekali terhadap komen tersebut.

Murai My telah menemu ramah Azira dan meminta Azira untuk memberi sedikit ulasan dan pandangan mengenai komen-komen tersebut. Menurut Azira, sejujurnya dia tak boleh nak ulas apa-apa mengenai isu itu kerana dia yakin sekiranya dia bersuara, dia tetap akan dipersalahkan.

Honestly, kalau nak cakap pasal benda itu, Azira tak boleh nak ulas apa-apa. Because i’m sure, benda yang kita cakap, akan dipersalahkan.- katanya

Azira akui bahawa memang tindakannya itu salah dan dia rasa dia sendiri tidak pernah bersuara atau menegur isu pakaian ini. Baginya, masing-masing mempunyai hak untuk bersuara.

so, i guess i know my mistake and Azira rasa benda ni, saya tak pernah tegur ataupun tak pernah orang kata Voice out anything because i feel everyone ada hak untuk bercakap .

A post shared by Murai MY (@muraimalaysia)

Azira mengatakan mana-mana komen yang agak kasar dan tidak sopan baginya, dia hanya abaikan dan tidak memberi respon. Namun, sekiranya benda itu baik dan boleh dia ambil dan dijadikan satu perkara yang positif buatnya, dia akan terima. Dia juga akan cuba lakukan yang terbaik untuk masa yang akan datang.

Apa-apa yang saya rasa being rude tu, saya just ignorin. Apa yang boleh saya ambik untuk dijadikan positif  saya ambil and inshaa Allah saya akan cuba buat yang terbaiklah lepas ni.

Azira ditemui ketika pelancaran drama terbaru “Ijab Kabut” yang kini sudah ditayangkan Viu bermula Khamis 13 Oktober 2022. Drama ini juga turut dibintang oleh Fadlan Hazim dan Iedil Dzuhrie Alaudin.


“Tu Bayi Lah Lahan*t”- Izara Aishah Berang Dengan Netizen Yang Kutuk Anak Neelofa?

Pelakon, Izara Aishah meluahkan rasa berang terhadap sikap segelintir netizen yang mengutuk paras rupa bayi di media sosial.

Izara Aishah, menerusi ciapan di Twitter, meluahkan rasa jijik terhadap mereka yang mencaci dan menghina paras rupa seseorang budak terutamnya bayi.

“Jijik dengan manusia yang caci, kutuk, hina budak. Tu bayi la lahan*t. May you rot in hell.”-Berang Izara

Walaupun tidak menyebut siapa yang dimaksudkan, netizen di ruangan komen seolah-olah memahami ciapan Izara itu ditujukan kepada mereka yang mengutuk paras rupa anak selebriti terkenal, Neelofa iaitu Muhammad Bilal.

“Kesian budak tu kecik-kecik kena hina dengan manusia sampah.”

“Tak tahulah jenis manusia macam mana tu, baby Lofa sumpah comel.”

“Amik kau marah betul ni Izara. Tapi betullah anak dia comel gila weh. Segak ikut mak ayah. Yang lain kutuk tu memang hitam betul hatinya. Masalah betul dengan budak pun mengata.”

Setiap bayi dan kanak-kanak mempunyai kecomelannya yang tersendiri. Siapa kita sebagai manusia biasa yang mahu mempertikai dan mengutuk ciptaan Allah SWT…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ibu Neelofa Kantoikan Kisah Sebenar Percintaan Neelofa Dan Haris Di ‘Next To Neelofa’

Datin Noor Kartini Mohamed atau lebih dikenali sebagai Noor Kartini merupakan ibu kepada selebriti terkenal tanah air iaitu Neelofa. Dia juga merupakan pengasas kepada produk Young&Glow Foundation.

Ibu Neelofa merupakan salah seorang tetamu jemputan ke rancangan ‘Next To Neelofa” musim kedua. Dalam rancangan tersebut, dia telah membongkarkan perkara yang berlaku antara Neelofa dan Haris.

Semasa sesi perkongsian dalam rancangan tersebut, Kartini telah menceritakan perkara sebenar yang berlaku semasa sesi pembelajaran. Katanya, kakak Neelofa iaitu Nabila telah mengadu kepadanya dan mengatakan bahawa Neelofa suka kepada Haris.

Nabila mari kat mama, dia kata Fa tu suka kat Haris. – cerita ibu neelofa kepadanya

Kartini mengatakan, sewaktu sesi pembelajaran tersebut, Haris memerlukan pen dan Neelofa sanggup naik ke tingkat tiga semata-mata untuk mengambil pen buat haris.

Sebab masa tu tengah belajar, jadi Haris nak pen. Neelofa tu sanggup naik ke tingkat tiga , ambil pen.- katanya

Sekadar info, pada tanggal 27 Mac 2021, Neelofa selamat menjadi isteri kepada PU Riz selepas dinikahkan oleh adik lelaki Neelofa dan kini mereka dikurniakan seorang cahaya mata yang bernama Muhammad Bilal.


Ada Yang Pertikai Tiada Pangkat Dato Seri, Aliff Syukri Beri Penjelasan!

Usahawan kosmetik, Datuk Seri Aliff Syukri tampil memberi penjelasan selepas terdapat pihak yang membuat pertikaian mengenai pangkat ‘Dato Seri’ yang digunakannya.

Menerusi video yang dimuatnaik di Instagram, Aliff Syukri menjelaskan bahawa beliau menerima penganugerahan tersebut ketika dirinya berumur 30 tahun.

“Awak kata saya tak ada Dato Seri? Sampai hati awak. Gambar ni apa. Waktu saya umur 30 tahun, saya dapat Dato Seri.”-Jelas Aliff

Tambahnya lagi, usahawan terkenal ini turut memuatnaik tangkap layar sistem dan menyatakan bahawa pihak terlibat telah tertinggal salah satu satu huruf dari namanya yang menyebabkan namanya itu tiada dalam sistem.

“Sebenarnya siapa yang salah? Sistem ni tunjuk saya dapat Datuk Seri. Sebenarnya tertinggal ‘F’ je. Tapi takpelah kita taknak besar-besarkan cerita.”-Katanya lagi

Di ruangan komen, rata-rata netizen tampil memberikan pelbagai reaksi mereka, malah ada yang berpendapat Aliff Syukri untuk tidak mengambil peduli akan kata-kata negatif yang dilemparkan terhadapnya.

“Ada dato ke takde dato ke bila mati sebut nama takde sebut dato seri ke datin seri. Tak perlu kalut sangat hal dunia..”

“Tak kisah dato ke dato seri ke janji sukses kan. Makan pakai semua usaha sendiri.”

“Ni aku setuju sebab dia buktikan dalam sistem tunjuk sebab salah orang tu tak taip betul-betul nama dia. Ramai komen pulak dia riak pasal gelaran tu. Netizen yang persoalkan sebab tu dia buat video ni. Korang ni pun nak apa sebenarnya.”

Terkini, dipetik dari laporan Kosmo, Datuk Seri Aliff Syukri mengaku tidak bersalah di Mahkamah Sepang, atas empat pertuduhan kerana memuatnaik kandungan bersifat sumbang pada April lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Tak Nak Ulas Ke’- Baby Shima Sindir PU & Ustazah ‘Online’ Pasal Kes Amang Seksual?

Kes amang seksual yang melibatkan pendakwah selebriti terkenal masih lagi menjadi bualan ramai termasuklah penyanyi, Baby Shima yang turut bersuara mengenai kes yang masih berada dalam perbicaraan itu.

Menerusi Insta Stories, Baby Shima turut mempersoalkan tindakan para Pencetus Ummah dan ustazah online yang masih belum memberikan sebarang ulasan terhadap kes tersebut.

“Apa hukum amang seksual? PU dan ustazah online tak nak ulas ke?.”-Soal Baby Shima

Dalam pada itu, penyanyi dangdut sensasi ini juga memuatnaik tangkap layar keratan artikel dari portal terkenal mengenai penyanyi lelaki terkenal yang terpaksa kahwin disebabkan isterinya yang hamil anak luar nikah, serta menyifatkan pihak terlibat ‘memilih’ dalam memberikan ulasan atau teguran.

“Kes ni ustaz dan ustazah online tak nak ulas ke? Ohh lupa tak ada nama dan gambar…#tegurpilih2.”-Katanya lagi.

Dipetik dari laporan Berita Harian, pendakwah selebriti, PU Azman dihadapkan ke Mahkamah Sesyen Seremban, atas lima pertuduhan melakukan amang seksual terhadap dua remaja lelaki pada Februari dan Julai lalu.


“Dulu Saya Ke Gereja, Baca Bible…”- Ramai Keliru Kevin Zahri Agama Kristian Atau Islam

Sebut sahaja nama Kevin Zahri, pasti ramai yang membayangkan tips kesihatan yang sering dia kongsikan. Kevin yang kini begitu aktif di laman TikTok sering menjawab soalan dari peminat tentang gaya hidup sihat. Malah, jurulatih kecergasan ini juga menjawab hal peribadi dari peminatnya di TikTok. Salah satu soalan yang mencuri perhatian MURAI MY ialah berhubung agama yang dianutinya. Ini gara-gara ramai yang keliru samaada Kevin menganuti agama Kristian ataupun Islam.

Kevin berkata, dia dibesarkan dengan agama Kristian pada waktu kecil dia mana ibunya beragama Kristian berasal dari Jerman.

“Nama saya bukan Kevin Zahri bin Abdul Ghaffar tetapi Kevin Nicolai Christopher Zahri  pada masa lalu.

“Bapa saya seorang Muslim dan berbangsa Melayu manakala ibu pula beragama Kristian berasal dari Jerman. Ibu saya yang mengajarkan kami tentang agama. Kami ke gereja, saya menyertai koir dan membaca buku seperti Injil ketika kecil,” katanya mengimbau zaman kecilnya.

Sambung Kevin lagi, bapanya mendapat hidayah dan kemudian mula memimpin anak-anak dalam mempelajari agama Islam.

“Ketika itu bapa saya mendapat hidayah tentang keagamaan sendiri dan wujud rasa tanggungjawab untuk memimpin anak-anak.  Bapa cuba mendedahkan kepada kami kepada agama Islam dengan bimbingan ustaz,” kata Kevin.

Kevin turut mengakui pada awalnya dia tidak dapat menerima dan mempersoalkan tentang kedua-dua agama itu,

“Saya tidak menerimanya pada hari yang pertama dan mengambil masa mempersoalkan tentang agama A dan agama B. Apa-apa pun Alhamdulilah saya seorang muslim sekarang” katanya menutup bicara.

Kevin mendirikan rumahtangga bersama wanita pilihannya, Rio Elani pada bulan April 2010 dan dikurniakan dua cahaya mata.

♬ original sound – Kevin Zahri – Kevin Zahri

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dress 50m Tapi Pakai Selipar? Video Gelagat Jaclyn Victor Di Gegar Vaganza Curi Perhatian

Penyanyi lagu Gemilang, Jaclyn Victor telah berjaya merangkul tempat pertama di Gegar Vaganza Musim ke 9 yang bertemakan ‘Aman Dimata. Damai Dihati’ dengan markah sebanyak 85% dan juga memenangi Anugerah Bintang Memukau Adabi.

Namun disebalik persembahan yang berjaya memukau para juri dan penonton itu, terselit kegigihan Jaclyn untuk menjayakan persembahannya dengan begitu baik.

Dalam video tiktok yang dimuat naik oleh Jaclyn tersebut, terlihat dia berasa sangat lega sebaik sahaja turun dari platform yang agak tinggi seusai sahaja persembahannya. Katanya, dia mengenakan kain serba putih sepanjang 50 meter semasa persembahannya malam itu.

Setelah selesai menyanyi. 50m kain kot nak kena tanggal hahaha. Tak Boleh nak explain rasa lega dah habis menyanyi phewwww – tulisnya di video tersebut

Hasil tinjauan Murai My di ruang komen tiktok milik Jaclyn, ramai yang terhibur dengan penampilan Jaclyn yang hanya memakai selipar sahaja.

Dia jerit waktu nama kena sebut tu pun dah tau betapa leganya lepas nyanyi. pastu selamba je eh pakai selipar .. Haha love!!! Next week kasi

Ada juga yang memberi komen mengatakan Jaclyn merupakan salah seorang artis yang merendah diri.

Sekadar info, pada 26 Januari 2012, Jaclyn Victor menandatangani kontrak untuk menjadi artis KRU Music, dan single pertamanya di bawah label itu, “Sebelah Jiwaku”, turut dikeluarkan pada hari berkenaan. Dia mengambil langkah ini dengan harapan dengan daya cipta adik-beradik KRU boleh membantu beliau tidak lagi sekadar dikenali dengan lagu “Gemilang”, malah dia  juga mahu orang ingat dia sebagai penyanyi yang mempunyai lagu-lagu lain yang lebih menyengat.

Setelah selesai menyanyi. 50m kain kot nak kena tanggal hahaha. Tak Boleh nak explain rasa lega dah habis menyanyi phewwww 🤪

♬ original sound – Jaclyn Victor – Jaclyn Victor


Tiada Lagi Pergunungan Yang Cantik Di IPOH, Ramai Kecewa Tapi Salah Siapa?

Ketika anda membuat perjalanan ke Ipoh melalui lebuh raya Utara-Selatan, pasti anda disajikan pemandangan yang indah. Namun sejak akhir-akhir ini mungkin anda akan perasan bahawa pemandangannya ini sudah tidak sama lagi.

Baru-baru ini, beberapa siri gambar yang menggambarkan pergunungan Ipoh telah menjadi viral dengan lebih 2,300 perkongsian di Facebook. Dalam foto itu, kita dapat melihat bahawa gunung yang tinggi, subur dan hijau kini sudah gondol.

Ramai rakyat Malaysia telah meluahkan kekecewaan mereka selepas melihat gambar-gambar tersebut.

“Dalam mengejar pembangunan negara, terkadang kita alpa apabila berlaku sesuatu bencana alam…….ia adalah teguran dari yang maha esa kerana kerakusan kita yang sepatutnya memelihara persekitaran semulajadi kurniaan tuhan..”- kata netizen

“Memang sakit hati tengok kehancuran alam semulajadi di ipoh…saya antara insan bertuah yang dapat merasai dan melihat sendiri keindahan alam ipoh yang semakin pupus atas nama kemajuan…semua keindahan itu hanya tinggal kenangan di fikiran ini…sedih…”- tulis netizen

Ada segelintir netizen lain menyebut Perak merupakan tempat pengeluaran utama bahan binaan.

“Sumber ekonomi negeri. Jika tak timbul masalah pencemaran sungai tak apa. Bukit batu kapur dan batu marmar putih itu adalah sumber bahan industri binaan negara” – tulis netizen

Terdapat juga sindiran ditujukan kepada netizen yang mengecam tetapi menggunakan bahan binaan seperti batu marmar di rumah.

“Kecam sambil duduk dlm rumah batu berlantaikan marmar ke tuu??? Buat rumah cantik2 pastuh kecam bukit batu diruntuhkan.. Podahhhh… “- perli netizen

Apa-apa pun, kami mengharapkan yang terbaik dari kerajaan negeri agar dapat memelihara alam sekitar sebaiknya dalam perancangan mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Geng Sendiri Punya ‘Taste’ Lain Macam’- Damian Mikhail Perli Para Ustaz & Pencetus Umah?

Nampaknya kes aman seksual yang melibatkan penceramah bebas PU Azman terus menerus mendapat perhatian netizen dan juga selebriti. Selepas penyanyi Baby Shima mengeluarkan kenyataan sindiran kepada segelintir penceramah bebas kini giliran komposer lagu Damian Mikhail.

Menerusi akaun Instagram peribadinya, Damian berkongsi keratan akhbar yang memaparkan berita pertuduhan PU Azman berkaitan kes amang seksual. Dalam masa yang sama, Damian mempersoalkan kemanakah suara-suara para ustaz dan pencetus umah berhubung kes ini.

“Hal-hal Artis, Masa ada penganjuran Konsert bukan main lagi cepat Ostad2 dan PU2 sembang kot3 bikin video, up posting cakap semua program maksiat, hiburan dunia dosa Artis, nak berjuang demi Islam hentikan show2 Kami.

Mana pula pergi suara-suara suci ni sekarang? Geng sendiri punya taste lain macam. Takdak bunyi ka?”- perli Damian menerusi Instagramnya.

Menerusi Instagram yang sama, Damian atau nama sebenar Damian Mikhail Seet menyifatkan tindakan para ustaz dan pencetus umah agak berat sebelah. Ini kerana mereka hanya mengulas isu penganjuran konsert, hal-hal artis namun mengenai isu melibatkan para ustaz dan pencetus umah hanya senyap seribu bahasa.

Untuk info dari Kosmo,  PU Azman atau nama sebenarnya Azman Syah Alias didakwa di Mahkamah Sesyen semalam atas lima pertuduhan melakukan amang seksual fizikal terhadap dua remaja lelaki pada Februari dan Julai tahun ini. Azman 41 tahun bagaimanapun mengaku tidak bersalah selepas pertuduhan dibacakan di hadapan Hakim Datin Surita Budin.

Selain itu, tertuduh turut berdepan dua pertuduhan melakukan amang seksual fizikal ke atas mangsa remaja lelaki berusia 16 tahun 10 bulan.

Kesalahan itu dilakukan di dalam sebuah bilik di rumah yang sama lebih kurang pukul 8.30 malam hingga 12 tengah malam, 5  Februari lalu dan di ruang tamu rumah sama antara pukul 3 hingga 6 pagi, 6 Julai lalu. Berikutan itu tertuduh didakwa melakukan kesalahan di bawah Seksyen 14(a) Akta Kesalahan-Kesalahan Seksual Terhadap Kanak-Kanak 2017.


Kaitkan Isteri Dengan Kes Amang Seksual PU Azman, Caprice Mahu Bongkar Sikap Sebenar PU Syed?

Penyanyi rap, Caprice meluahkan rasa berang terhadap seorang pendakwah bebas, Pencetus Ummah (PU) Syed yang mengaitkan isterinya, Farra Inalis dengan kes yang melibatkan pendakwah selebriti terkenal, PU Azman atas lima pertuduhan melakukan amang seksual fizikal terhadap dua remaja lelaki pada Februari dan Julai tahun ini.

Caprice menerusi hantaran di Insta Stories, mahu pendakwah bebas itu untuk membuat permohonan maaf secara terbuka jika tidak mahu rahsianya terbongkar.

“Salam PU Syed Cap bagi hang 24 jam untuk buat permohonan maaf secara terbuka sebab tiba-tiba nak kait bini Caprice dengan kes  jenayah seorang PU.

“Apa kaitan? Kenapa nak tiba-tiba petik? Jangan sampai Cap bongkar rahsia PU pulak kat sini.”- Tulis Caprice

Dalam pada itu, penyanyi rap ini dilihat memuatnaik tangkap layar DM (Direct Message) PU Syed bersama seorang wanita, dan seolah-olah menyindir pendakwah bebas itu yang didakwa melakukan panggilan video bersama wanita berkenaan pada lewat malam.

“Sape nak tengok cara seorang PU tackle kaum wanita di social media?.

“Cuma tu lah..Akhirnya tak kahwin pun. Just cuba video call tengah-tengah malam.”-Dedah Caprice

Pendakwah bebas, PU Syed sebelum ini memberikan teguran kepada Caprice yang dikatakan giat melakukan ‘siasatan sendiri’ terhadap kes amang seksual PU Azman, malah turut meminta Caprice untuk menguruskan aurat isterinya sendiri terlebih dahulu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kenapa Ubah Istilah Ijab Kabul Kepada Ijab Kabut? Pengarah Jawab Tentang Pemilihan Tajuk Drama

Imillya Irwani Roslan atau lebih mesra dipanggil Imillya merupakan pengarah kanan, Produksi untuk Viu Original Malaysia. Dia berkerjasama dengan pengarah yang sedang naik sekarang iaitu Faliq Sharif dalam drama terbaru Viu Original Malaysia iaitu ‘Ijab Kabut’.

Tajuk ‘Ijab Kabut’ telah menimbulkan satu tanya tajuk buat para tetamu yang hadir di majlis pelancaran Drama ‘Ijab Kabut’ mengenai pemilihan tajuk itu.

Bagi menjawab persoalan tentang tajuk yang dipilih, pengarah, Faliq mengatakan ini kerana cerita ini mengisahkan seseorang yang ingin berkahwin tetapi tiada calon dan disebabkan keputusannya, semua  orang sekelilingnya terkena sekali tempiasnya.

kenapa ijab kabut, yes, cerita ni memang the whole story pasal orang nak kahwin tapi tiada pengantin. tapi sebab dia punya decision tu membawa kepada benda-benda yang jadi dan effect semua orang sekeliling dia.- katanya kepada media.

Menurut Faliq, perkataan yang digunakan dalam tajuk itu sangat sesuai dengan jalan cerita dan baginya, tajuk itu tidak akan menyentuh mana-mana pihak.

Word tu saya rasa sangat sesuai. Takdelah akan menyentuh mana-mana pihak. Ijab kabul merupakan combination ijab kabul dan kelam kabut. -katanya

Imillya mengatakan isu tentang tajuk itu tidak perlu ambil serius kerana cerita ini sendiri merupakan satu cerita yang berjurnal romantik dan komedi.

rasanya, takkan sampai ke tahap itu. sebab kita cuba nak relate balik kepada kehidupan yang dicakapkan dalam 2 3 tahun ini. macam mana suasananya. so why not we take it lightly and somemore cerita ini jurnalnya romantik komedi aand walaupun dia kelam kabut, tapi sebenarnya we had fun.

Menurut Imilly, penonton cerita ini perlu ditonton perlu menonton cerita itu terlebih dahulu dan dari situ penonton akan faham maksud ‘Ijab Kabut’ dan kenapa dirinya mengatakan tidak perlu mengambil serius mengenai penggunaan perkataan untuk tajuknya.

so saya rasa kena tengok kut, so you guys akan faham kenapa tajuk dia ‘Ijab Kabut’ and kenapa saya kata kena take lightly. jalan cerita dia tak serius pun. -kata Imillya

Sekadar info, Viu Malaysia telah melancarkan satu drama yang unik bertajuk ‘Ijab Kabut’. Barisan pelakon yang terlibat dalam drama ini ialah Azira Shafinaz, Fadlan Hazim, Iedil Dzuhrie Alaudin dan ramai lagi. Drama ini mempunyai 10 episode  dan akan di tayangkan di Viu Original setiap hari Khamis bermula 13 Oktober 2022.


“Lawan Tetap Lawan” – Puteri Sarah Komen Kes Saman Ira Kazar

Kemelut rumah tangga melibatkan pelakon, Puteri Sarah dan pengarah serta pelakon terkenal Syamsul Yusof masih lagi menjadi bualan ramai yang masih menantikan perkembangan aduannya di Mahkamah Sivil dan Mahkamah Syariah terhadap seorang wanita yang dikatakan telah menganggu rumah tangganya iaitu Ira Kazar.

Menerusi Insta Stories, Puteri Sarah yang dilihat memuat naik tangkap layar keratan artikel mengenainya dari sebuah portal berita, menyatakan bahawa dia tidak akan berdiam diri selagi yang bersalah belum ditangkap.

“Lawan tetap lawan. Takkan diam selagi yang bersalah tak ditangkap. Diam bukan bermakna case closed. Case masih berjalan, cuma ambil masa. Takpe, sikit lagi.”-Tulis Puteri Sarah

Akui kes mahkamah sememangnya mengambil masa yang lama. Puteri Sarah mengatakan bahawa tarikh perbicaraan oleh Mahkamah Sivil akan berlangsung pada tahun 2023.

“Tidak akan diam dan takkan diam selagi yang sepatutnya tidak diambil tindakan. Slowly but surely. Court case memang ambil masa yang SANGAT LAMA. Mahkamah Sivil dah dapat tarikh bicara tapi tahun depan.

“Syariah court, soon, and I’m fighting for it. Case closed? Hell no! Never!.”-Tegas Puteri Sarah

Terdahulu, nama Puteri Sarah Liyana menjadi perhatian selepas mendedahkan identiti wanita yang didakwa menjadi ‘penghancur’ sehingga menyebabkan rumah tangganya bersama Syamsul Yusof bergolak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mungkin Tertekan Minyak Nak Terbang Ke Melaka” – Kedai Shuib Kena Rempuh Kereta, Ramai Netizen Terkejut?

Pelawak dan usahawan popular, Shuib Sepahtu berkongsi kejadian di mana kedai cawangan perniagaannya BubbleBee di Meru, Ipoh dirempuh sebuah kereta jenis pelbagai guna (MPV) baru-baru ini.

Perkara tersebut dikongsi Shuib menerusi entri di akaun Instagram miliknya. Daripada foto yang dikongsi, jelas kelihatan kereta berkenaan merempuh hingga masuk ke sebahagian dalam kedai.

Bagaimanapun, Shuib amat bersyukur kerana tiada pihak yang cedera ekoran kejadian itu.

“Kejadian di Outlet BubbleBee Meru Ipoh,tak tau macam mana boleh jadi, tengah siasat. Mungkin pemandu ingat outlet ini drive thru, tapi Alhamdulillah semuanya okay, tiada kemalangan. Semoga urusan pemandu dipermudahkan,” tulisnya.

Menjengah ruangan komen, rata-rata netizen berasa terkejut dan ada juga yang bertanya keadaan para pekerja Shuib di sana.

“Kalau macam ni kan, siapa kena tanggung kerosakan?

“Baru je pergi sini beberapa hari lepas, semoga semuanya dipermudahkan.

“Situ dekat dengan area parking, mungkin pemandu ini tertekan minyak nak terbang ke Melaka,” antara komen netizen.

A post shared by Shuib Sepahtu (@shuibsepahtu)

Semoga urusan pengurusan Bubblebee dan pemandu tersebut dipermudahkan Allah SWT.


“Wakil Rakyat Lalu Je Ke?”- Video Ebit Lew Beri Kejutan Kepada Peniaga Ini Curi Perhatian Netizen

Pendakwah bebas, Ebit Lew yang cukup dikenali dengan kebaikan yang telah dia lakukan kepada orang yang memerlukan juga seorang ustaz yang berdakwah di merata tempat.

Baru-baru ini tular di Tiktok, seorang mak cik berniaga di kaki lima berhampiran dengan Drawn Bridge Terengganu. Video tersebut telah menjadi perhatian Ebit sehingga dia turun padang untuk memberi hadiah yang cukup istimewa buat makcik tersebut.

Menerusi video yang dimuat naik di laman sosial instagram @ebitlew, dia merasa sayu hari apabila melihat pengorbanan seorang emak yang sanggup berniaga sampai ke malam hari. Katanya, ramai wanita yang bekerja keras demi anak-anaknya.

Bila tengok seorang mak ingin memberi semangat pada anak-anak terasa sayu hati. Berniaga sampai malam. Teringat mak saya sendiri. Begitulah kebanyakan mak kita dan wanita hari ini yang sama-sama bekerja keras demi anak-anak. Ya Allah. Hanya Allah yang membalas segala kebaikan ibu yang berkorban dalam keluarga. Begitulah nasib hidup kita berbeza tetapi disebalik semua kisah hidup kita ialah seorang wanita yang terlalu besar pengorbanannya.-katanya

Dia juga turut mengingati pesanan yang diberikan oleh  ibunya ketika sakit.

Mak saya pesan ketika kritikal sakit dulu, ebit dulu ada orang yang sayang dan selalu doakan kita. Sekarang giliran kita sayang dan buat baik pada orang lain.- Ebit Lew

Menurut Ebit, makcik itu kelihatan sangat gembira ketika dihadiahkan sebuat gerai untuknya.

Saya beri sedikit hadiah untuk makcik ni. Anak perempuannya nak berniaga juga. Kami belikan stall berniaga untuk keluarga ini. Makcik ni gembira sangat. Bila makcik ni tersenyum terasa bahagia sangat- tulisnya di posting

Menjengah keruangan komen posting tersebut, ramai yang memberi komen-komen yang positif dan juga mendoakan Ebit. Ada juga yang mengucapkan terima kasih kepada Ebit diatas pertolongan dan hadiah yang telah diberikan.

Dalam pada itu, Murai My tertarik dengan satu komen yang seolah-olah memerli pihak politik di negeri itu. katanya:

Wakit Rakyat lalu je ker?…tanya je jangan marah

Seperti kita sedia maklum, Pada Ogos 2021, Ebit Lew dipanggil dan ditahan untuk disiasat polis atas dakwaan gangguan seksual di Kuala Lumpur tatkala sebuah video lucah dengan watak mirip rupanya tular di Internet. Sementara itu, beliau menafikan sebarang perkaitan dengan tuduhan jenayah itu, dan menggelar tuduhan itu sebagai fitnah yang sangat kejam dan melampau.

Penyiasatan berkaitan terhadapnya ditamatkan lalu dilanjutkan ke pihak ibu pejabat polis pada September. Perbicaraan mahkamah dilakukan pada 18 Februari 2022 di Tenom, Sabah, di mana Ebit Lew mengaku tidak bersalah atas 11 tuduhan gangguan seksual yang dikenakan. Ebit dibebaskan dengan jaminan sejumlah RM11,000 oleh dua orang penjamin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Telah Hilang Diri Saya”- Puteri Balqis Akui Masih Dihantui “Kenangan Hitam” Lalu

Pelakon berbakat, Puteri Balqis sebelum ini pernah membuat pendedahan mengejutkan yang mendakwa dirinya pernah menjadi mangsa gangguan seksual oleh bapanya menerusi Podcast Bros Gang TV di Youtube.

Terkini, menerusi hantaran di Instagram, Puteri Balqis membuat perkongsian mengenai dirinya yang telah berjumpa dengan pakar psikitiari dan menceritakan bahawa kenangan hitam itu akan kembali padanya serta berasa gementar ketika terjaga dari tidur.

“Bertemu pakar psikitiari saya sekali lagi, dan ubat-ubatan ini akan membuatkan saya gembira hanya kurang daripada 8 jam. Selepas itu, semuanya menjadi kabur dan saya rasa kosong lagi.

“Saya telah kehilangan diri saya, masih cuba bertahan dengan kenangan hitam dan bangun dalam keadaan gementar. Kenangan itu kekal.”-Kongsi Puteri Balqis

Akui kos individu yang mengalami depresi adalah sangat mahal disebabkan harga sekotak ubat boleh mencecah sehingga RM160 sebelum diskaun.

“Depresi adalah sangat mahal. RM160 untuk sekotak ubat sebelum diskaun. Saya lebih tertekan bila saya fikir mengenai harga.”- Jelas Puteri Balqis

Terdahulu, Ibu kepada Puteri Balqis, Norashikin Mohd Aziz turut mendakwa bekas suaminya, Azizi Aziz yang mempunyai banyak kesalah jenayah, termasuklah memaksanya tidur di dalam bilik yang dipenuhi dengan lelaki sedang berkhayal disebabkan dadah dan ada yang melakukan onani.


Lagi Tentang Caprice; Isteri Digelar ‘Pelacur Betina’? Beri Masa 24 Jam Untuk Individu Mohon Maaf

Rapper dan usahawan terkenal, Caprice berkongsi paparan skrin seorang pengguna media sosial yang menghantar mesej negatif kepadanya.

Berdasarkan apa yang dikongsi, netizen menulis ayat:

“Nak pimpin rakyat, pelacur betina kau pun tak tutup aurat”

Berang membaca ayat yang dipercayai ditujukan buat isterinya, Farra Inalis, Caprice memberikan masa 24 jam buat individu tersebut untuk datang ke hadapan isterinya dan memohon maaf.

“Hang ada 24 jam untuk datang depan isteri saya dan minta maaf,” tulisnya yang diakhiri nama individu berkenaan.

Perkara itu mendapat banyak reaksi daripada netizen di ruangan komen. Ada yang menganggap perkara sebegitu dan memalukan, tidak kurang juga yang mengingatkan bahawa dosa sesama manusia memerlukan permohonan maaf sesama manusia juga.

Setakat artikel ini ditulis, bilangan komen di perkongsian Caprice itu sudah melebihi 600 komen dan sekitar 2,400 tanda suka.

A post shared by Tiger of AlQuds (@capricedaddycap)

Apapun, semoga isu ini dapat diselesaikan dengan baik antara dua belah pihak.

Pagi tadi, Murai MY melaporkan Caprice meluahkan rasa tidak puas hati terhadap seorang pendakwah bebas yang memetik nama isterinya dalam kes yang melibatkan pendakwah selebriti terkenal, PU Azman.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Jason Derulo Bakal Beraksi Di Johor Sempena Kejuaraan JDT Esok

Penyanyi antarabangsa, Jason Derulo bakal membuat persembahan dalam acara sambutan bagi meraikan kelab bola sepak Johor Darul Ta’zim pada Sabtu (15/10/2022).

Menerusi hantaran di laman Facebook rasmi JDT, Johor Southern Tigers, Jason Derulo bakal membuat persembahan selepas perlawanan terakhir Liga Super menentang Sabah di Stadium Sultan Ibrahim di Iskandar Puteri.

Difahamkan tiket untuk perlawanan di stadium berkapasiti 40,000 itu telah pun habis dijual.

Dipetik dari laporan Astro Awani, JDT II telah memenangi Liga Perdana Malaysia 2022 manakala Akademi JDT memenangi tujuh piala peringkat kebangsaan dan antarabangsa, termasuk Piala Presiden Bawah 21 tahun oleh JDT III. Secara keseluruhan, JDT telah memenangi 11 trofi pada 2022.


Selain Keropok Lekor, 4 Makanan Ini Wajib Cuba Di Terengganu

Terengganu ialah salah sebuah negeri dalam Malaysia. Terengganu terletak di Pantai Timur Semenanjung Malaysia. Terengganu merupakan satu negeri  terkenal dengan pulau-pulau, pantai yang cantik dan hidupan laut yang kaya. Terengganu juga kaya dengan makanan tradisional dan berlainan dengan makanan Melayu di negeri lain. Terdapat 5 makanan Terengganu yang wajib dicuba!

Nasi dagang ini sangat popular di bahagian pantai timur Malaysia. Nasi dagang ini biasanya disediakan bersama lauk ikan aya atau ikan tongkol. Nasi Dagang seringkali dijadikan makanan sarapan pagi di Negeri Terengganu. Secara tradisionalnya, nasi dagang dibungkus di dalam daun pisang berbentuk kon dan diikat dengan menggunakan lidi.

Nasi dagang yang paling sedap dan paling power ialah di Warung Nasi Dagang Pak Din di Dungun. Nasi Dagang Terengganu di Warung ini lebih kenyal dan lebih wangi kalau nak banding nasi dagang Mak Ngah ni. Dan kuahnya pula lebih likat dan rempahnya lebih keras.

Makanan yang popular di Terengganu. Tidak perlu  dipertikaikan lagi, asal keropok lekor sememangnya dari Negeri Terengganu. Memandangkan Negeri Terengganu kaya dengan sumber ikan, maka boleh dikatakan dari Kemaman sampailah ke hujung Besut ada je gerai yang menjual keropok lekor. Memang tak susah lansung nak mencari kedai makan keropok lekor di sini. Banyak kedai yang menjadi pembekal dan penjual keropok losong.

Salah satu kedai yang anda wajib pergi ialah Keropok Warisan Losong. Kedai ini memang antara kedai keropok losong yang popular di Terengganu ni. Mereka ada menjual yang sudah dimasak dan yang sejuk beku untuk dimasak sendiri di rumah. Keropok di sini memang sedap, mudah di kunyah dan lembut.

Masakan tradisional dan lauk pauk Terengganu yang cukup sinonim di Terengganu di mana sotong disumbat dengan pulut dan dimasak dengan kuah lemak. Hidangan Ketupat Sotong biasanya dimakan bersama nasi putih. Terdapat juga beberapa kedai yang menjual ketupat sotong ini sebagai juadah santai di waktu petang. Di Terengganu, menu masakan sotong lebih dikenali sebagai ‘tuppat sutong’ atau ‘sutong sumbak’.

Ketupat sotong boleh didapati di Restoran Lempeng. Mereka menyediakan ketupat sotong yang sangat sedap. Bukan itu sahaja, kuah yang disertakan dengannya cukup berperisa dan berlemak.

Ada sesetengah negeri mungkin lauk ikan singgang lebih dikenali dengan masakan lauk pindang. Namun kalau di Terengganu mahupun Kelantan, lauk berkuah jernih ini lebih sinonim dengan nama singgang. Asas protin untuk membuat lauk singgang tidak tertakluk kepada ikan sahaja bahkan ada juga menggunakan daging lembu. Kalau setiap hari raya korban, singgang daging menjadi menu wajib bagi masyarakat orang Terengganu.

Di Terengganu makanan tradisi seperti ikan singgang sangat sedap di makan bersama budu. Restoran Singgang Budu merupakan salah satu tempat makan yang menyajikan masakan ala kampung citarasa pantai timur dan merpakan tempat makan menarik di Terengganu. Restoran ni menyediakan makanan lain juga seperti ikan bakar, ayam penyet dan juga pizza.

Laksam ialah makanan yang  dihidangkan seperti laksa di atas dengan pilihan dua jenis kuah dan potongan ulam-ulaman sebagai sayurnya. Cuma yang membezakan antara laksa dan laksam, mee yang digunakan berbentung gulung dan juga dibuat daripada tepung beras. Kuah laksam memang berlemak dan ada rasa manis-manis sikit.

Siapa nak makan laksam tu, mestilah ada yang sedap di Terengganu. Kedai Laksam Dabara mempunyai laksam yang terbaik. Kuah laksamnya memang berlemak dan cukup pedas serta manisnya. Bila campur cili tu pastikan anda rasa dulu sesuai tak pedasnya dengan anda supaya senang nak menikmati kuah laksamnya.


Sissy Imann Mohon Maaf Sebelum Ditidurkan

Penyanyi Sissy Imann memaklumkan dia akan menjalani prosedur yang memerlukan dirinya ditidurkan hari ini.

Perkara itu dimaklumkan menerusi akaun Instagram miliknya buat tatapan umum.

Di kesempatan itu, Sissy mendahulukan kenyataannya dengan permohonan maaf kepada orang ramai seandainya pernah menyakiti hati mana-mana pihak.

“Pada hari Jumaat yang penuh barakah ini, Sissy nak pohon ampun dan maaf atas keterlanjuran kata dan perbuatan Sissy yang pernah menyakiti korang. Doakan urusan Sissy hari ini dipermudahkan ya.

“Hari ini adalah hari yang penting untuk saya, saya akan jalani prosedur yang saya akan ditidurkan buat seketika,” katanya.

Dalam pada itu, Sissy juga meminta jasa baik orang ramai untuk tidak bertanya lebih lanjut mengenai hal tersebut kepada ahli keluarganya.

“Saya sangat hargai jasa baik anda untuk tidak bertanya ahli keluarga saya tentang perkara ini. Terima kasih kerana memahami,” kongsinya lagi.

Menjengah ruangan komen, rata-rata pengikut Sissy dan rakan artis mendoakan agar semua urusannya dipermudahkan oleh Allah SWT.

A post shared by Sissy Imann (@sissyimann)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ganti Idris Khan Dan Amelia Handerson, Lakonan Aniq Dan Siti Khadijah Raih 3 Juta Penonton

Bukan kali pertama bekerjasama di dalam sesebuah projek, keserasian Aniq Suhair dan Siti Khadijah Halim terserlah apabila digandingkan sebagai watak utama drama bersiri popular Sekali Lagi Cinta Kembali.

Gandingan serasi mereka telah menunjukkan keputusan mantap apabila berjaya meraih sambutan hangat dengan capaian tertinggi sebanyak 3.8 juta penonton menerusi slot Akasia TV3.

Drama ini juga berjaya meraih 559.7 juta tontonan di laman sosial Tiktok dan capaian 476 juta di media sosial sepanjang bersiaran.

Walaupun telah diberi tanggungjawab menggalas watak asal lakonan Idris Khan dan Amelia Henderson dengan masa persediaan yang singkat, Aniq Suhair dan Siti Khadijah telah menghidupkan watak mereka dengan cukup hebat.

Penonton juga telah menularkan tanda pagar #HayRa dan #SepanjangHayyatAira di laman media sosial yang menggabungkan nama watak Hayyat dan Aira sebagai tanda setuju mereka.

Sejak menghiasi slot Akasia TV3 pada 13 September 2022, penonton setia telah menyuarakan pendapat bahawa gandingan Aniq Suhair dan Siti Khadijah Halim adalah pilihan tepat oleh pengarah Riza Baharudin dan pihak produksi A. Aida Production.

Nantikan drama Sekali Lagi Cinta Kembali yang bersiaran sehingga 20 Oktober 2022 di slot Akasia setiap hari Isnin hingga Jumaat, pukul 7.00 malam di TV3 dan turut ditayangkan melalui perkhidmatan penstriman iQIYI pada hari yang sama.


5 Teknologi Baharu Yang Menjadi Sebab Untuk Anda Memiliki HUAWEI Mate 50 Pro!

Selepas sedekad melangkaui batas dengan siri Mate, Huawei Consumer Business Group (CBG) Malaysia sedang meningkatkan generasi siri Mate akan datang dengan teknologi canggih dan terkini untuk melonjak peranti tersebut ke tahap yang lebih tinggi.

Mate 50 Pro baharu ini menawarkan teknologi pengimejan kamera mudah alih HUAWEI tersendiri, XMAGE dengan membina empat tonggak teknikal: sistem optik, struktur mekanikal, teknologi pengimejan dan pemprosesan pengimejan, yang memecah standard sistem pengimejan mudah alih.

Sistem kamera XMAGE mempunyai Sistem Kamera Ultra Aperture yang terkemuka dalam industri dengan apertur fizikal boleh laras saiz 10 yang dilengkapi dengan apertur terbesar dalam industri telefon pintar F1.4, Super Night Mode, Potret Profesional dan Super Makro – melangkaui model terdahulu untuk memberi anda kualiti imej yang terbaik dan tajam pada setiap gambar.

Selain itu, HUAWEI Mate 50 Pro turut dilengkapi dengan 4,700mAh dan dilengkapi dengan 66W HUAWEI SuperCharge, bagi mencapai keseimbangan optimum antara hayat bateri, pengecasan pantas dan mudah alih.

Kali ini, HUAWEI telah melancarkan Mod Kecemasan Bateri Rendah yang menggabungkan bateri spesifikasi tinggi dengan algoritma EMUI 13 yang berkuasa dan teknologi SuperEnergy Boosting untuk memaksimumkan penggunaan bateri telefon anda.

Memerah setiap titik jus bateri yang ada, teknologi ini membolehkan anda menggunakan 1% terakhir selama 3 jam atau panggilan telefon selama 12 minit.

Dalam meneruskan matlamat mereka untuk mewujudkan antaramuka pengguna yang produktif dan cekap, Mate 50 Pro akan menjadi peranti pertama menggunakan EMUI13 untuk memberi pengguna Pengalaman Super Device dengan reka bentuk estetik dan menyeluruh.

EMUI13 dilengkapi dengan ciri-ciri baru untuk pengalaman yang lebih mesra pengguna. Anda boleh meleret ke atas pada ikon aplikasi tertentu untuk menjana Service Widget pada skrin utama telefon.

Service Widget mengandungi maklumat dalam aplikasi yang dapat memaparkan semua maklumat yang diperlukan oleh pengguna.

Di samping itu, EMUI13 akan membantu mengosongkan ruang storan sehingga 20GB dengan menyusun fail pendua, memampatkan aplikasi yang kurang digunakan, dan membuang muat turun yang tidak diperlukan, memberikan lebih banyak ruang untuk perkara yang anda suka.

Dari segi ketahanan skrin, HUAWEI Mate 50 Pro telah menetapkan penanda aras baharu dengan penggunaan kaca KunLun, kaca tahan jatuh lima bintang yang pertama dengan persijilan dari Switzerland SGS – bermaksud anda mempunyai peranti tahan jatuh yang 10 kali lebih baik .

Peranti ini juga menyokong rintangan air tahap IP68 sehingga 6 meter, membolehkan telefon anda bertahan pada persekitaran yang basah dan berdebu .

Selain itu, kedai aplikasi ketiga terbesar dunia, HUAWEI AppGallery membolehkan Mate 50 Pro untuk mengakses aplikasi kegemaran rakyat Malaysia tanpa bimbang tentang data atau keselamatan peribadi anda.

Bagi mereka yang tidak sabar, anda dijemput untuk mengguna sendiri peranti tersebut pada acara eksklusif pengenalan HUAWEI Mate 50 dengan tarikh pelancaran nanti, anda boleh layari laman web rasmi HUAWEI, laman Facebook rasmi HUAWEI atau Instagram untuk kemas kini terkini mengenai Siri Mate 50.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Baby Shima, Ifa Raziah Pula Persoalkan Suara Golongan Ustaz Mengenai Kes Amang Seksual?

Satu muat naik di Instagram Story milik Ifa Raziah baru-baru ini seoalah-olah mempersoalkan suara golongan Ustaz dan Ustazah mengenai isu keas amang seksual yang kecoh baru-baru ini.

Sebelum ini, menerusi Murai, Baby Shima turut bersuara mengenai kes amang seksual yang melibatkan pendakwah selebriti terkenal yang masih berada dalam perbicaraan itu.

Baby Shima turut mempersoalkan tindakan para Pencetus Ummah dan ustazah online yang masih belum memberikan sebarang ulasan terhadap kes tersebut.

Dalam pada itu, Ifa Raziah juga turut memuat naik satu status di Instagram Story miliknya seolah-olah berkenaan kejadian yang sedang terjadi kepada salah seorang Pencutus Ummah sekarang ini.

Di dalam penulisannya, dia mempersoalkan mana perginya “content” gologan ustaz dan ustazah yang hebat-hebat dalam memberikan pandangan dan pendapat mengenai kes amang seksual yang terjadi kepada PU tersebut.

Dia juga turut menyatakan bahawa gologan ustaz dan ustazah ini kelihatan cepat membuat ‘content’ apabila isu tersebut melibatkan dirinya.

Mana pergi semua ustaz & ustazah yang hebat-hebat ini, semua tiada buat ‘content’ mengenai mereka.

Kalau kes aku, cepat jer korang buat syarahan agama cakap aku ahli neraka.

Di akhir penulisannya, Ifa seoalah-olah menjelaskan bahawa dia terlupa kes amang tersebut terjadi kepada kelompok mereka sendiri dan mungkin sebab itula tiada ‘content’ mengenai perkara tersebut.


Terhibur! Ini Pesan Fadzil Zahari Buat Nad Zainal & Ungku Ismail Ke Bali Atas Urusan Kerja

Sebelum ini kecoh di media sosial mengenai berita kononnya Nad Zainal dan Ungku Ismail keluar negara untuk bercuti bersama.

Mengulas kepada isu tersebut, pelakon Nad Zainal menafikan dakwaan bahawa dia pergi bercuti bersama pelakon Ungku Ismail ke luar negara seperti yang hangat diperkatakan netizen baru-baru ini.

Memetik BH Online, Nad berkata dia pergi ke destinasi percutian ke Bali itu atas urusan kerja dan turut ditemani pembantu peribadinya.

Mengulas keselesaan berkawan rapat dengan Ungku Ismail yang juga pelakon drama rantaian, Teman Lelaki Upahan itu, Nad mengaku serasi secara semula jadi kerana mereka berkongsi pemikiran dan visi sama.

Malah, akui Nad, mereka merancang pelbagai projek yang akan diusahakan bersama pada masa akan datang.

Perkongsian mengenai urusan kerja diluar negara antara Nad dan Ungku Ismail telah mendapat perhatian daripada Fadzil Zahari.

Melihat di ruangan komen di Facebook, Fadzil turut memberikan pesanan kepada Nad dan Ungku Ismail untuk pulang ke Malaysia apabila tiba masa untuk mengundi.

Komen Fadzil tersebut turut mendapat maklum balas dari netizen. Kelihatan sebanyak 64 komen balas terhibur dengan kenyataan Fadzil dan 1.2k ‘likes’ di facebook.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ustaz Ini Minta Cium Dari Budak Lelaki? Caprice Tunjuk Bukti Lagi Perbualan WA Tak Senonoh ‘Ustaz’

Nampaknya penyanyi rap Caprice masih meneruskan siasatan terhadap salah laku pendakwah bergelar ustaz di laman media sosialnya. Terbaru Caprice dengan berani mendedahkan bukti perbualan seorang ustaz yang namanya dirahsiakan. Dalam perbualan itu terlihat jelas ustaz tersebut bersama seorang individu di Whatsapp.

Menerusi tangkap layar yang dikongsikan oleh Caprice di IG Storiesnya, apa yang kami boleh rumuskan, Ustaz ini seolah-olah menyukai kaum sejenis atau gay.

Perbualan itu bermula dengan aksi nakal dan manja ustaz tersebut yang cuba ‘memancing’ individu ini.

Perbualan seterusnya agak menyeramkan apabila Ustaz ini meminta sesuatu yang bukan-bukan dari individu ini.

Macam tak percaya kan jika perbualan ini adalah dari  seorang Ustaz atau pendakwah? Agak menyeramkan dan perbuatan ini memang jijik. Sebenarnya pendedahan yang dilakukan oleh Caprice ini hanya untuk memastikan orang luar disana lebih berhati-hati dengan orang sekeliling, tidak kira yang bergelar ustaz ataupun tidak.


“Berselindung Di Balik Senyum Dan Tawa” – Netizen Mula Risau Status Terbaru Mas Idayu Di Instagram

Selepas 15 tahun hidup solo, penyanyi Mas Idayu, 50, telah disatukan dengan penerbit eksekutif TV3, Muhammad Sufian Che Isa pada 16 September yang lalu.

Memilih Hari Malaysia untuk memateri ikatan cinta mereka, penyanyi lagu Cintaku 100% itu memberitahu, tiada simbolik tertentu atas tarikh berkenaan dan dia juga turut bersyukur kerana majlis berjalan dengan lancar.

Menurut BHarian online, Mas Idayu kelihatan teruja kerana akhirnya kembali memegang status isteri, dan dia juga mengaku tidak menyangka perkahwinan kali kedua mendapat perhatian ramai sehingga banyak pihak sudi memberi tajaan.

Terbaru, melihat di Instagram miliknya, Mas Idayu ada memuat naik satu status yang menjadi tanda tanya netizen di media sosial.

Berselindung di balik senyum dan tawa… im okay

Dalam status tersebut, Mas Idayu memuat naik satu video wawancara yang bertanyakan kepada seorang wanita bagaimana keadaannya dan dan wanita tersebut menjawabnya ‘im okay’ tetapi dalam masa sama menahan sebak dan akhirnya mengalirkan air mata.

Diruangan komen, kelihatan ramai netizen yang mula risau dengan apa yang dimuat naik oleh Mas Idayu.

Tiada manusia tanpa ujian… jika hanya mainan…moga mummy terus bahagia bersama keluarga baru yang sakinah, hasanah, mawaddah, maghfiroh wa rahmah hatta jannah.

Banyakkan sabar, sabar & sabar… you will be ok mummy

Netizen mula bertanyakan keadaan Mas Idayu sekarang ini dan dia menjawab dengan perkataan ‘ya… im okay’. Dalam kerisauan netizen, kelihatan juga peminat mula mendoakan kepada Mas Idayu semoga terus kuat dan dipermudahkan dalam setiap urusannya.


“Bukan Masuk Program Realiti Makan Elaun Mingguan” – Damian Mikhail

Satu status yang dimuat naik oleh Damian Mikhail di Instagram mengenai para penyanyi legenda yang terlibat dalam program realiti menjadi perhatian netizen.

Terbaru, komposer, penerbit lagu dan salah seorang anggota kumpulan V.E., Damian Mikhail telah memuat naik status di Instagram miliknya mengenai kumpulan pennyanyi legenda yang terlibat dalam program realiti di Malaysia.

Dalam penulisan statusnya itu, Damian seoalah-olah mempersoalkan kredabiliti penyanyi yang bertaraf legenda yang terlibat dalam program realiti dan membuat persembahan lari dari ‘branding’ asal artis tersebut.

Tulisnya, penyanyi yang bertaraf legenda ini sepatutnya membuat persembahan menyanyi secara ‘live’ di konsert, keluarkan ‘single’ dan album yang terbaik untuk peminat.

Dia juga seolah-olah tidak bersetuju apabila penyanyi seperti ini disuruh untuk membuat persembahan yang lain daripada ‘baranding’ asal dan hanya memakan elaun mingguan sahaja.

Melihat diruangan komen, kelihatan ramai netizen yang bersetuju dengan pendapat yang telah disuarakan oleh Damian.

Setuju, ‘branding’ bukan dicipta dalam masa satu malam.

…Jangan la sampai super legend macam Tok Ti, M Nasir, Jamal pon turut serta sebagai perserta…

Malah ada juga netizen yang menyatakan bahawa ‘branding’ penyanyi legenda ini bukanlah dicipta dalam tempoh satu malam dan waktu yang singkat.

Netizen juga turut mengharapkan agar penyanyi yang seperti Dato M. Nasir, Dato Sri Siti Nurhaliza dan Dato Jamal tidak turut terlibat menjadi peserta untuk program seperti ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Aura Siti Nurhaliza, Nyanyi Lagu Susu Pun Sedap!”- Ramai Teruja Lihat Tok Ti Di Pentas GV9

Konsert Gegar Vaganza 9 (GV9) berlangsung dengan meriah malam tadi dengan persembahan memukau daripada para peserta bersama penyanyi jemputan masing-masing.

Jaclyn Victor berjaya meraih markah tertinggi dalam konsert minggu ini, hasil persembahan duet bersama penyanyi hebat tanah air, Aina Abdul.

Selain para peserta, kemunculan penyanyi tersohor, Datuk Seri Siti Nurhaliza di pentas GV9 juga menarik perhatian para penonton malam tadi.

Meninjau reaksi netizen di Twitter, rata-rata memuji nyanyian Siti yang merdu ketika menyanyikan lagu tema susu Farm Fresh, sebelum diumumkan secara rasmi menjadi duta produk berkenaan.

“Kita lock ni dik, malam ni performance Tokti terpaling nombor satu.

“Nyanyi jingle pun sedap Siti Nurhaliza ni.

“Aura Siti Nurhaliza ni…nyanyi lagu susu pun sedap.

“Itu bezanya nyanyian dan tarian sopan Siti Nurhaliza, dia pakai imej bertudung tapi tarian sopan,” antara komen netizen.

GV9 bersiaran secara langsung dari Auditorium MBSA, Shah Alam pada setiap Ahad, 9.00 malam di Astro Ria.


Akui Akan Lebih Menjaga Aurat, Fadlan Hazim Jawab Isu ‘Tayang’ Badan

Tidak asing lagi, pelakon lelaki kacak, Fadlan Hazim atau nama sebenar Fadlan Hazim bin Anuwar  dan juga merupakan salah seorang bekas ahli kumpulan VIP yang berada dibawah naungan KRU Talents.

Sebelum ini pernah menjadi bualan hangat para netizen mengenai posting ‘tayang badan’ di laman sosial instagramnya. Ada juga yang mengatakan bahawa isu tayang badan sekarang telah menjadi satu trend buat para artis lelaki yang kacak dan sado di media sosial.

Murai My telah menemu ramah Fadlan bagi berkongsi pandangan dan juga pendapat mengenai isu tayang badan. Katanya, setiap benda yang dilakukan semestinya mempunyai niat dan tujuan yang tersendiri. Niatnya ketika berkongsi gambar tayang badan hanyalah untuk memberi motivasi kepada orang terutama peminatnya.

Sebenarnya benda tu terpulang kepada apa tujuan diorang tayang badan. Macam saya fikir saya tayang badan untuk ‘just tayang badan’. That all. Cuma nak try motivate orang especially my followers dengan peminat yang kita harus menjalani hidup sihat.- jawab Fadlan

Menurut Fadlan, dia tidak akan menayangkan badan secara berlebih-lebihan dan terlampau terbuka. Dia juga mengatakan dia akan mencuba untuk mengelakkan dari memuat naik gambar yang menayangkan auratnya. Tegasnya lagi, niatnya hanyalah untuk mempamerkan gaya hidup sihat sahaja.

Tapi hobi asalkan benda itu tidak melebih-lebih, terlampau terbuka , tak masalah. cuma saya akan mengelakkanlah dari tunjukkan banyak-banyak which is aurat pusat dan kebawah. Tapi tujuan saya hanyalah untuk mempamerkan gaya hidup sihat. Itu sahaja.

Fadlan akui tentang kesilapan yang telah dilakukannya dan menyedari kesilapan itu. Dia juga mengatakan, dia jarang berkongsikan gambar yang agak menunjukkan tubuh badan di media sosial miliknya setelah apa yang berlaku. Dia hormat hak semua orang untuk menerima atau tidak perkongsiannya itu.

Sometimes benda tu sensetif. Saya ada salah saya juga sebelum ini. Daripada kesilapan itu, kalau korang boleh tengok saya dah jarang kongsi gambar yang agak menunjukkan tubuh badan. Maknanya,,saya dah sedar, saya tak sepatutnya share dan saya patut hormatlah. Tak semua orang boleh terima. Jadi saya respect lah diorang- Kata Fadlan kepada media.

Fadlan Hazim  ditemui ketika pelancaran drama terbaru “Ijab Kabut” yang kini sudah ditayangkan Viu bermula Khamis 13 Oktober 2022. Drama ini juga turut dibintang oleh Azira Shafinaz dan Iedil Dzuhrie Alaudin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Hanya Keluarga Yang Tahu..” – Fazley Yaakob Berjaya Tamat Pengajian Master!

Penyanyi, pelakon dan chef selebriti, Datuk Fazley Yaakob berkongsi kabar gembira apabila dia telah berjaya menamatkan pengajian untuk Masters Of Business Administration di Asia e University, semalam.

Menerusi video majlis graduasinya yang dimuatnaik di Instagram, Fazley menitipkan rasa syukur setelah sekian lama menyambung pengajian dalam diam akhirnya berjaya melakar sejarah manis buat dirinya.

“Hanya keluarga yang tahu. Alhamdulillah. Setelah sekian lama sambung belajar dalam diam dengan pengajian saya terhenti seketika kerana pemergian Arwah Bapak akhirnya saya selesai juga.

Berkat doa ibu @rsd.umi, isteri @azrene_ahmad serta keluarga tercinta, perjalanan yang saya mulai akhirnya sampai ke penghujung. Namun ini hanya sebahagian daripada perjalanan yang lebih panjang. Janji saya kepada Arwah Bapak tetap saya tunaikan.”-kongsi Fazley

A post shared by Dato' Fazley Yaakob (@fazleyyaakob)

Hantaran Fazley telah dibanjiri dengan ucapan tahniah oleh peminat, malah ada yang turut meluahkan rasa teruja dengan pencapaian chef selebriti dalam Master Of Business Administration itu.

“Tahniah Dato’ @fazleyyaakob atas kejayaan dalam pelajaran. Semoga menjadi inspirasi buat semua orang untuk terus melanjutkan pelajaran tanpa mengenal usia. Kudos!.”

“Alhamdulillah congratulations Dato’ @fazleyyaakob. Mudah-mudahan semakin jaya kedepan.”

“Tahniah Dato’. Doakan Allah permudahkan rezeki dan masa untuk saya ikut jejak Dato’. Dah lama simpan hasrat ni.”

Kami di Murai MY turut mahu memberikan ucapan tahniah di atas kejayaan Datuk Fazley. Memang terbaik!.


Trending Di Twitter, Tok Ram Beri Pengiktirafan…Ramai Bangga Dengan Aina Abdul!

Persembahan penyanyi berbakat besar, Aina Abdul bersama Jaclyn Victor di pentas Gegar Vaganza 9 (GV9) malam tadi menjadi bualan ramai hingga membuatkan nama Aina trending di Twitter.

Persembahan penutupan bersama Jaclyn itu juga membuatkan suasana Auditorium MBSA, Shah Alam gamat dengan sorakan selain menyaksikan juri tetap GV9, Hetty Koes Endang bangun melakukan ‘standing ovation’.

Seperti ramai sedia maklum, Aina merupakan penyanyi pelapis yang mempunyai kualiti vokal mantap selain karakter berkelas dan gaya fesyennya yang unik.

A post shared by AINA ABDUL (@ainaabdul)

Usai membuat persembahan, Aina pulang ke belakang pentas namun juri tetap GV9 yang juga maestro muzik negara, Datuk Ramli MS (Tok Ram) memanggil semula Aina ke pentas untuk memberikan komen.

“Saya panggil kamu sebab kamu adalah rujukan untuk untuk penyanyi generasi sekarang, saya harap kamu berdua (Aina dan Jaclyn) menyanyi hingga ke akhir hayat,” kata beliau.

Kenyataan daripada seorang figura yang sangat berpengalaman dalam bidang muzik seperti Tok Ram tentunya membuatkan penonton berasa bangga dengan Aina dan Jaclyn.

“Aina Abdul adalah suara generasi masa kini.

“Sebenarnya bila Hetty Koes Endang aware dengan Aina Abdul tu maksudnya Malaysia ada sinar yang baik.

“Terbaik ending konsert minggu ini, Jaclyn Victor dan Aina Abdul, kombinasi sempurna.

“Sangat luar biasa bila Tok Ram panggil Aina Abdul kembali ke pentas and semua juri beri komen positif terhadapnya. Aina Abdul, saya sangat bangga dengan pencapaian kamu,” antara pendapat netizen di Twitter.

Murai MY sememangnya mengagumi bakat besar Aina sebagai pelapis baru, dan Jaclyn sebagai penyanyi senior yang sentiasa gemilang dalam membuat persembahan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Lari Tajuk Pun Lawak”- Netizen Terhibur Lihat Gelagat Kak Lina ‘Kenenkan’ Ayahnya Dengan Ibu Nabil

Pelakon wanita Elly Mazlein ataulebih dikenali sebagai Lina Pompom merupakan pengacara tetap untuk rancangan Gegar Vaganza Musim 9. Ibu kepada duaorang anak ini digandingkan bersama Nabil Ahmad yang merupakan pelawak dan penyampai radio Era.

Gelagat mereka ketika mengacara GV musim 9 semalam, telah menghiburkan para penonton dan juga penyokong di Gegar vaganza. Apa yang lebih menghiburkan ketika mereka cuba untuk kenen-kenenkan ibu dan ayah mereka.

Menerusi video tiktok milik @harrizaishiteru, Elly mengatakan ketika Nabil membicarakan soal ibu tunggal, dia juga memberitahu ayahnya juga berstatus ayah tunggal. Sempat dia bergurau untuk kenen-kenenkan ibu bapa mereka dan mereka boleh menjadi adik beradik.

bila Haji Nabil cakap pasal ibu tunggal, abah kepom pun ayah tunggal. Jadi kita boleh kenen-kenenkan. Boleh jadi adik beradik.- kata Elly kepada Nabil

Namun, Nabil tidak bersetuju dengan cadangan yang diberikan. Katanya, walaupun mereka hanya jumpa seminggu sekali, itu sudah cukup memeningkannya dengan perangai Elly inikan pula nak jadi adik beradik.

seminggu sekali jumpa pun dah pening macam ni. nak kita jadi adik beradik. Tak boleh, tak boleh. Nanti jadi masalah faraid- jawab Nabil

Menjengah ke ruangan komen tiktok, ramai netizen yang terhibur dengan gelagat mereka. Ada juga yang mengatakan bahawa gandingan mereka berdua sebagai pengacara sangat serasi.

Memang best 2 orang ni kelakar je,paling best time ada lagu ada lagi, yang nak tersingkir pun tak sedih jadi kelakar pula. Bagus kak lina ni bagi semangat kat peserta

Nabil dan lina pompom ni memang serasi, suka tengok diorang jadi pengacara

Bagus dorang ni pengacara sama-sama ..Tak kering gusi tengok- tulis netizen

Murai My tertarik dengan satu komen yang mana mengatakan walaupun mereka membincangkan topik yang tiada kaitan dengan Gegar Vaganza, tetapi masih lagi lawak dan mengiburkan para penonton. Tulisnya:

Sekadar info, setelah 5 tahun menyendiri, Elly telah bertemu dengan pilihan hatinya, Mohamad Azlan Che Nuh, seorang pendidik mengajar subjek Geografi dan juga 10 tahun lebih muda daripada Elly. Pada 18 Januari 2020, mereka mengambil keputusan untuk mendirikan rumah tangga dan kini dikurniakan dua orang anak iaitu Puteri Sara Sefhia dan Haider Mateen.

Ada hati nk kenen2kan bapa n ayah dorang.. #gegarvaganza9 #gv9 #kaklinapompom #nabilahmad #farmfresh #cuckoo #digi #adabi #powercat #astroria #104 #lovee


“Saya Akan Jumpa Awak..”-Caprice Tegur Aktor Gelar Isteri ‘Pelacur’?

Penyanyi rap, Caprice dilihat memberikan teguran terhadap seorang aktor yang turut bersuara terhadap pendapat netizen yang menggelar isterinya sebagai ‘pelacur’ di media sosial.

Menerusi Insta Stories, Caprice dilihat memuatnaik tangkap layar akaun Instagram aktor yang dikenali sebagai Farid Amry yang turut “menyokong” pendapat netizen mengenai gelaran negatif terhadap isterinya.

“Ahh ok @faridamry jadi awak SETUJU yang isteri saya seorang pelacur? Ok ok. Cakap macam tu depan-depan nanti yah. Saya akan berjumpa awak nanti.”-Tulis Caprice

Tambahnya lagi, Caprice meluahkan rasa kesal terhadap sikap segelintir rakyat Malaysia yang mencaci dia dan isteri disebabkan pendedahannya mengenai kes seorang pendakwah selebriti yang terlibat dalam pertuduhan amang seksual terhadap dua remaja lelaki.

“Once again dari Twitter, Facebook, TikTok kita dicaci, maki, sampai orang sokong panggil isteri saya seorang pelacur. Macam ni ke orang kita?.

Hanya kerana kita bongkar seorang PU yang gay + pedo demi keselamatan budak-budak sekolah dan bantu mangsa-mangsa kedepan?.-Tulis Caprice

Dalam pada itu, tinjauan Murai di akaun Instagram peserta Hero Remaja berkenaan kini telah berada di mod private.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Orangnya Soleh & Penuh Adab” – Ebit Lew Titip Rasa Syukur Bertemu Maula Muhammad Amin

Pendakwah bebas, Ebit Lew dilihat membuat perkongsian di media sosial mengenai pertemuannya bersama Maula Muhammad Amin Al Idrisi Al Hasani yang didakwa sebagai keturunan ke-38 Nabi Muhammad SAW.

Ebit Lew menerusi video yang dimuatnaik di Instagram, dapat dilihat sedang berbual dan bersalaman dengan Maula berkenaan, serta turut memuji sikap beliau yang penuh dengan adab.

“Rezeki dekat airport KLIA berjumpa Maula Muhammad Amin Al Idrisi. Alhamdulillah terkesan dengan akhlak mulia Maula lembut orangnya. Orang soleh dan penuh dengan adab. Merendah diri orangnya.”-Kongsi Ebit

Di ruangan komen, rata-rata netizen menitipkan rasa syukur dengan pertemuan Ebit dan Maula, malah ada yang menganggap pertemuan dapat bertemu individu yang didakwa sebagai keturunan ke-38 Nabi Muhammad SAW itu sebagai satu rezeki.

“Suka cara Ustaz Ebit Lie bersalam dengan Syed Muhammad. Tak perlu sampai tunduk cium tangan. Cukup setakat salam berpelukan tu dah ok.”

“MashaAllah, berkat pengorbanan Ustaz, Allah ganti bertemu beliau.”

“Allahuakbar rezeki dapat berjumpa, Allah SWT Maha pengatur terbaik. Alhamdulillah.”

Nama Maula Muhammad Amin Al Idrisi Al Hasani menjadi bualan ramai selepas didakwa sebagai keturunan ke-38 Nabi Muhammad. Walaubagaimanapun, difahamkan program individu ini gagal mendapatkan kelulusan daripada beberapa jabatan agama negeri seperti Kedah, Terengganu dan Kelantan sehingga menyebabkan ia terpaksa dibatalkan.


“Tariklah Saya & Kami Semua Ke…” – Oktovia Manrose Puji Sikap Ustazah Asma Harun

Pelakon, Oktovia Manrose membuat perkongsian di Instagram mengenai dirinya yang dijemput menghadiri majlis maulid yang dianjurkan oleh pendakwah bebas terkenal, Ustazah Asma Harun, baru-baru ini.

Menurut Oktovia, dia mendapat jemputan tersebut pada saat akhir dan bersyukur apabila segalanya telah dipermudahkan Allah SWT.

“Alhamdulillah rasa bersyukur atas pertemuan baru-baru ini di majlis maulid akhbar yang dianjurkan oleh @ustazahasmaharun. Jemputan last minute tapi Allah permudahkan. Majlis yang sangat mengesankan kepada semua yang hadir.”-Kongsi Oktovia

Tambahnya lagi, pelakon ini turut meluahkan rasa kagum dengan sikap Ustazah Asma yang sangat merendah diri, serta menitipkan harapan agar menjadi asbabnya untuk kekal istiqomah.

“MasyaAllah. Ustazah yang sangat baik, sangat humble. Semoga menjadi asbab saya kekal istiqomah. Tariklah saya dan kami semua ke syurga Allah Ustazah.”-Tulis Oktovia

Alhamdulillah, sama-samalah kita semua ke arah kebaikan..


Begini Cara Meningkatkan Daya Tahan Bateri Galaxy Z Flip4. Jom Semak !

Samsung,  jenama yang terkenal tidak asing di dalam dunia teknologi yang sering mengeluarkan peranti-peranti canggih dan hebat. Model Galaxy Z Flio4 yang baru lancarkan yang menampilkan pelbagai variasi baharu yang dilakukan termasuklah kapasiti baterinya.

Salah satu penambahbaikan terbesar Galaxy Z Flip4 ialah baterinya. Dengan kapasiti 3700 mAh, ia boleh digunakan dengan beberapa ciri telefon untuk memanjangkan hayat bateri. Namun, setelah membeli produk baru, semestinya memasang dan mengaktifkan banyak aplikasi dan melaksanakan pelbagai fungsi untuk menyediakan peranti baharu anda pada mulanya. Pada masa itu, akan disebabkan penggunaan bateri latar belakang yang tinggi dan mungkin merasakan hayat bateri telefon baharu lebih pendek daripada model sebelumnya.

Maka, bagaimana untuk mengatasinya ? Mari kita lihat langkah-langkah ini .

Pengoptimuman peranti membantu mengurangkan penggunaan bateri dengan membersihkan aplikasi yang berjalan di latar belakang dan membersihkan penggunaan bateri yang tidak normal.

Aplikasi ini akan mengesan masalah kehabisan bateri boleh mengurangkan kehabisan bateri dengan meletakkannya pada aplikasi tidur nyenyak melalui pemberitahuan tolak.  Apabila peranti secara automatik mengesan aplikasi yang menggunakan banyak bateri di latar belakang dan menghantar tolakan, semak pemberitahuan untuk meletakkan aplikasi itu dalam keadaan deep sleep.

Aplikasi deep sleep mungkin tidak menerima kemas kini atau pemberitahuan lain. Alih keluar aplikasi yang kerap digunakan atau perlu menerima pemberitahuan penting daripada senarai aplikasi keadaan deep sleep.

Anda boleh menetapkan pengoptimuman secara automatik sekali sehari dan membersihkan aplikasi untuk mengosongkan RAM. Apabila ciri berikut diaktifkan, aplikasi yang paling baru digunakan kekal terbuka dan semua aplikasi latar belakang ditutup.

Ini hanya terpakai apabila skrin dimatikan atau telefon tidak digunakan. Anda boleh menetapkan masa apabila telefon tidak digunakan di bawah untuk pengoptimuman yang lebih mudah.

Jika anda masih mengalami masalah dengan bateri, cuba ini:

Jika telefon ini menjana banyak haba dan isu itu berterusan untuk masa yang lama, hentikan penggunaan telefon tersebut untuk seketika. Jika suhu tidak turun, boleh hubungi Samsung.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Vietjet Lancar Penerbangan Bersejarah Menghubungkan Vietnam dan Kazakhstan

Sempena sambutan ulang tahun ke-30 jalinan hubungan diplomatik antara negara Vietnam dan Kazakhstan, Vietjet telah mengumumkan penerbangan terus yang menghubungkan bandar raya terbesar Kazakhstan, Almaty dengan bandar Nha Trang– destinasi pelancongan Vietnam.

Penambahan penerbangan baharu dalam rangkaian penerbangan Vietjet yang meluas ini adalah tepat pada masanya, kerana ia memperingati hubungan diplomatik yang kukuh antara Vietnam dan Kazakhstan dan bakal mengeratkan lagi hubungan kedua-dua negara itu.

Majlis pengumuman tersebut telah diserikan oleh kehadiran Vo Thi Anh Xuan, timbalan presiden Republik Socialis Vietnam, pemimpin-pemimpin dari kerajaan Kazakhstan dan pegawai- pegawai kanan dari kedua-dua negara. Perkhidmatan penerbangan dua kali seminggu ini bakal bermula pada bulan Oktober ini dengan masa penerbangan kira-kira 9 jam sehala.

“Dengan adanya rangkaian penerbangan baharu ini yang menghubungkan Kazakhstan dan negara-negara serantau lain dengan Vietnam, kami yakin ia akan meningkatkan pertumbuhan utama dalam sektor ekonomi, perdagangan dan pelancongan antara Vietnam dan Kazakhstan, termasuk negara-negara lain di rantau itu.

Laluan penerbangan ini akan dikendalikan oleh Vietjet dengan menggunakan pesawat moden berbadan lebar A330 yang dilengkapi dengan produk, perkhidmatan dan kemudahan yang terbaik untuk memenuhi keperluan penumpang untuk tujuan liburan dan perniagaan,” kata Chu Viet Cuong, Naib Presiden dan ahli Lembaga Pengarah Vietjet dalam majlis tersebut.

A post shared by Алматы | Almaty (@almaty_city)

Sebagai bandar raya terbesar serta merupakan pusat kewangan dan kebudayaan Kazakhstan, Almaty terkenal sebagai pusat tarikan pelancong. Para pelawat ke Almaty boleh menikmati ketenangan di kawasan dataran dan juga pergunungan yang terkenal dengan pemandangan yang hebat. Tidak melupakan juga seni bina moden dan juga jalan-jalan sibuk yang mana pelawat ke negara ini boleh menjamu mata di tempat-tempat kebudayaan, kesenian unik dan juga landskap
semula jadi yang indah.

Dengan iklim yang sederhana dan sinaran matahari sepanjang tahun, Nha Trang pula telah lama menjadi destinasi pilihan percutian dalam kalangan pelancong dari serata dunia untuk menikmati cuaca tropika, pantai yang indah dan pelbagai makanan yang unik di bandar ini.

Vietjet sentiasa berusaha untuk pulih dengan pantas daripada impak Covid-19 dan juga telah memacu pengembangan rangkaian penerbangannya di dalam dan ke luar negara.

Tindakan yang pantas ini bertujuan untuk membantu memulihkan sektor pelancongan Vietnam dengan mempromosi destinasi dan laluan penerbangan baharu. Setakat hari ini, Vietjet telah melebarkan sayapnya ke India, Jepun, Korea Selatan, Kazakhstan, dan bakal memperkenalkan Eropah dan Australia ke dalam senarai destinasi penerbangannya tidak lama lagi.

Laluan penerbangan terus telah berjaya meningkatkan pertukaran ekonomi, kebudayaan, dan sosial antara negara, yang telah memainkan peranan yang penting dalam proses pemulihan pasca-pandemik negara tersebut.

Pesawat-pesawat Vietjet yang moden mencerminkan imej bendera kebangsaan Vietnam dan juga irama Hello Vietnam, sebuah lagu yang telah menjadi popular di kalangan rakan-rakan Vietjet dari serata dunia. Lagu ini mengirimkan satu pesanan kepada dunia, mengalu-alukan kehadiran mereka ke Vietnam, sebuah negara yang indah, ramah dan mesra untuk dikunjungi.

Untuk tempahan penerbangan, anda boleh ke laman seswang rasmi mereka di Vietjet.


“Bersuka-Suka dahulu, Berduka- Duka Kemudian”- Sakan Netizen Perli Jep Sepahtu Di Video Tiktok

Pemenang bagi  rancangan improvisasi Super Spontan 2013, Muhd Nadzri Zainal Abidin atau lebih dikenali sebagai Jep. Baru-baru ini, Jep bersama rakan Sepahtunya telah mempersembahkan episode pertama Sepahtu Renion Tour secara langsung bersama artis jemputan Erra Fazira dan Dato M. Nasir.

Namun, babak Erra menyuap Jep bubur menjadi tumpuan ramai. Ini kerana, sebelum ini, Jep menjaga hati dan menghormati isterinya, Sari Yanti. Babak tersebut telah menjadi perhatian sehingga Jep memuat naik sebuah video di laman tiktok miliknya,  akibat daripada keberaniannya disuap Erra.

Menerusi video yang dimuat naik oleh Jep, terdapat beberapa keping gambar ketika sedang bergelak ketawa semasa melakukan babak disuap Erra di rancangan itu. Di postingnya, dia mengatakan bubur itu memang senang untuk dihadam. Namun, apa yang lebih menghiburkan hati netizen, pada hujung video itu terlihat Jep menangis ketika disuap bubur oleh isterinya.

“Betul Lah Orang Cakap, Bubur Ni Memang Senang Nak Hadam..?- tulis Jep di videonya

Hasil tinjauan Murai My di ruangan komen video tiktok itu, ramai netizen yang memerli Jep akibat daripada lakonannya itu. Ada juga yang mengatakan Jep bernasib baik kerana Sari masih mahu menyuapnya bubur

Nasib baik dia suap lagi bang😂 kalau dia tinggal abang makan sorang- sorang lagi jem

makan bubur Erra banyak cakap..ni makan bubur Sari Yanti diam seribu bahasa..- perli netizen di ruangan komen

Betul ke memang tengah musim bubur sekarang? #fyp #fypシ #foryoupage

♬ Dendam Cinta Seusia Dunia – Bumi Putra Rockers (BPR)

Sekadar info, pada 25 Februari 2017, beliau telah selamat mendirikan rumah tangga dengan pelakon Sari Yanti. Mereka menyambut kelahiran bayi perempuan yang diberi nama Dariya Inara pada 25 April 2018. Pada 6 Jun 2020, mereka menyambut kelahiran bayi lelaki iaitu anak kedua yang diberi nama Muhammad Khidir

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rambut Rosak Teruk, Ada Kemungkinan Botak…Siti Jamumall Mahu Ambil Tindakan Undang-Undang?

Pempengaruh dan ahli perniagaan, Siti Jamumall meluahkan rasa sedih dan geram apabila pendandan rambut di sebuah salon di Johor Bahru didakwa membuat kesilapan ketika dia mendapatkan perkhidmatan mewarnakan rambut di sana, semalam.

“Jahanam rambut saya. Sekarang dah nipis, sampai nak hilang semua. Boleh tengok dah nak botak,” demikian luahannya.

Rentetan itu, Siti Jamumall, 23, atau nama sebenarnya Siti Suriani Wahiddin berkata, dia sudah berbincang dengan wakil peguam untuk mengambil tindakan undang-undang.

“Saya baru lepas bercakap dengan peguam dan terangkan apa terjadi. Saya tak minta banyak memandangkan perkara ini sudah terjadi, rambut pun dah rosak, jadi saya nak mereka bertanggungjawab untuk perbaiki semula rambut saya. Itu saja.

“Saya dari jam 8 malam hingga 2 pagi pun tak selesai lagi. Akhirnya mereka cuba baiki sampai jam 6 pagi hari ini baru saya balik rumah. Tak tahu nak ckp macam mana. Saya cari duit dengan membuat sesi ‘live’. Kalau keadaan saya macam ni memang malu lah saya. Kalau ikutkan peguam, saya boleh saman malu dan minta ganti rugi berdasarkan berapa lama saya tak boleh ‘live’.

“Tapi saya tahu dia takkan mampu bayar kalau nak kira sekali saya ‘live’ berapa pendapatan yang dapat. Jadi saya harap mereka boleh bertanggungjawab. Kalau memang tak reti buat rambut pelanggan, janganlah. Rambut saya sihat dan tidak ada masalah pun sebelum ni,” katanya.

Pengalaman ngeri siti buat colour rambut .. dah hampir botak ni 😭😭 apa nak buat ni?? 😭😭😭

♬ original sound – J A M U M A L L . C O M – J A M U M A L L . C O M

Tambahnya lagi, dia berdepan masalah lebih besar iaitu rambut botak jika tidak dapat diselesaikan dalam masa dua minggu.

“Pendandan itu sampai lebih sejam lebih dia ‘bleach’ rambut saya. Apabila saya tanya, dia cakap itu perkara biasa. Masing-masing tak nak ambil tanggungjawab hingga saya buat ‘live’. Ketika itu semua kelam kabut datang nak buatkan rambut saya. Tapi, tak tahu boleh selamat lagi atau tak. Rambut ini adalah mahkota bagi setiap wanita. Sedih sangat dengan apa yang terjadi.

“Kawan saya yang kerja di salon ada cakap, selepas dua minggu rambut saya boleh botak. Kalau tengok sekarang dah macam apa. Kosong, habis nampak kulit kepala.

“Rambut saya sampai pendek dan putus banyak. Banyak kesilapan dia buat, pertama dia biarkan rambut saya dalam keadaan ‘bleach’ sampai lebih sejam lebih, dia biar begitu saja. Lepas tu pasang ‘hitter’. Saya pula tak tahu semua ni. Saya percaya sebab dia cakap sudah tujuh tahun pengalaman dalam bidang ini,” katanya.


Biar Betul! Australia Berhasrat Mahu Tanam Pokok di Bulan Menjelang 2025

Para saintis Australia cuba menanam tumbuhan di Bulan menjelang 2025 dalam misi baharu yang diumumkan pada 7 Oktober lalu yang mereka katakan boleh membantu membuka jalan untuk koloni masa depan. Menurut sumber The Star, Ahli biologi tumbuhan Brett Williams, dari Universiti Teknologi Queensland, mengatakan benih akan dibawa oleh kapal angkasa Beresheet 2 – misi Bulan Israel persendirian.

Mereka akan menyiram di dalam ruang tertutup selepas mendarat dan dipantau untuk tanda-tanda percambahan dan pertumbuhan.

“Tumbuhan akan dipilih berdasarkan seberapa baik mereka menghadapi keadaan yang melampau, dan seberapa cepat ia bercambah,” katanya.

Satu pilihan yang mungkin adalah “rumput kebangkitan” Australia yang boleh hidup tanpa air dalam keadaan tidak aktif.

“Projek itu adalah langkah awal ke arah menanam tumbuhan untuk pengeluaran makanan, ubat dan oksigen, yang semuanya penting untuk mewujudkan kehidupan manusia di bulan,” kata penyelidik dalam satu kenyataan.

Caitlin Byrt, seorang profesor bersekutu dari Universiti Nasional Australia di Canberra, berkata penyelidikan itu juga berkaitan dengan kebimbangan keselamatan makanan yang didorong oleh perubahan iklim.

“Jika anda boleh mencipta sistem untuk menanam tumbuhan di bulan, maka anda boleh mencipta sistem untuk menanam makanan dalam beberapa persekitaran yang paling mencabar di Bumi,” kata Byrt dalam satu kenyataan.

Organisasi Lunaria One menjalankan projek itu, yang melibatkan saintis dari Australia dan Israel. Adakah projek ini berjaya dilaksanakan seperti yang dirancang? Kita tunggu pada tahun 2025 nanti untuk melihat hasilnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Elak Caprice Campur Tangan, Cikgu Fadli Tampil Beri Penjelasan!

Nama seorang guru yang dikenali sebagai Cikgu Fadli Salleh sebelum ini menjadi perhatian selepas ‘reject’ bantuan penyanyi rap, Caprice yang mahu membantunya menyuarakan pendapat mengenai isu masalah pendidikan di Malaysia melalui media sosial.

Caprice menerusi Insta Stories menyatakan bahawa dia tetap menyokong tindakan yang dilakukan oleh guru tersebut walaupun telah menolak bantuannya.

“Saya kecewa tapi apa boleh buat. Cap masih support kata-kata dia tentang pendidikan walaupun dia boleh post macam tu pasal Cap. All the best cikgu.”-Tulis Caprice

Dalam pada itu, Cikgu Fadli menerusi hantaran di Facebook tampil memberikan permohonan maaf dan dan tampil menjelaskan keadaan sebenar.

“So, Cap aku tak tahu kau baca ke tak post ni. Sebab aku tak dak IG nak reach kau. Pertama sekali aku nak cakap, aku nak minta maaf. Bukan tujuan nak sombong atau benci ke apa.

Tapi kalau kau follow penulisan aku kau akan tahu aku tak layan semua pihak termasuk menteri, ahli politik aktivis lain yang cuba heret aku masuk bersama atas pentas mereka.”-Jelas Cikgu Fadli

Sekadar info, nama cikgu Mohd Fadli menjadi bualan ramai di media sosial setelah menyuarakan pendapat mengenai silibus pembelajaran yang menurutnya terlalu tinggi dan tidak sesuai.

Beliau turut menyatakan bilangan murid di dalam kelas terlalu ramai selain subjek pembelajaran yang banyak serta isu beg berat yang didakwa boleh memudaratkan kesihatan.


Ahli BTS Akan Berkhidmat Dalam Tentera Korea Selatan

Ahli kumpulan K-pop BTS akan menjalankan tugas ketenteraan mandatori mereka di bawah undang-undang Korea Selatan, kata syarikat pengurusan mereka.

Big Hit Music berkata ahli tertua kumpulan itu, Jin, akan membatalkan permintaannya untuk menangguhkan kerahan tenaganya pada akhir bulan. Mengikut kenyataan itu, enam anggota BTS yang lain juga merancang untuk berkhidmat dalam tentera dan tidak sabar untuk berkumpul kembali pada tahun 2025.

“Tidak sabar untuk berkumpul semula sebagai satu kumpulan semula sekitar 2025 berikutan komitmen perkhidmatan mereka,” – tulis kenyataan

Ahli kumpulan BTS membuat persembahan di Busan pada hujung minggu untuk menyokong tawaran EXPO bandar itu, yang mana merupakan  konsert terakhir mereka secara berkumpulan sehingga mereka selesai berkhidmat dalam tentera.

Big Hit, sebahagian daripada agensi BTS Hybe, berkata pada hari Isnin ahli kumpulan itu maju ke hadapan dengan rancangan yang telah dirancangkan bagi memenuhi perkhidmatan tentera mereka. Tambah mereka, sekiranya  individu memulakan usaha solo, ini merupakan masa yang sesuai dan ahli BTS diberi penghormatan untuk berkhidmat.

Ahli kumpulan Jin akan memulakan proses itu sebaik sahaja jadualnya untuk pelepasan solonya dimuktamadkan pada akhir Oktober. Ahli kumpulan lain merancang untuk menjalankan perkhidmatan ketenteraan mereka berdasarkan rancangan individu mereka sendiri.- katanya

Jin, ahli takan menjadi yang pertama menukar pakaian pentasnya dengan pakaian seragam tidak lama lagi dan seusai dia berusia 30 tahun pada bulan Disember. Enam ahli lain, yang dilahirkan antara 1993 dan 1997, akan mengikutinya, dengan kumpulan itu dijangka melakukan pembaharuan pada kira-kira 2025, menurut syarikat pengurusan mereka, Big Hit Music.

A post shared by BIGHIT MUSIC updates (@bighit.music)

Sekadar info sekiranya artis enggan menamatkan perkhidmatan ketenteraan adalah satu jenayah di Korea Selatan dan boleh membawa kepada penjara dan stigma sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Intan Ladyana Dah Bertudung? Peminat Teruja & Titip Doa

Pelakon, Intan Ladyana  dan suami Harris Alif dilihat membuat perkongsian di Instagram ketika sedang bercuti di atas kapal layar (cruise).

Namun, apa yang mencuri perhatian adalah penampilan Intan yang anggun mengenakan hijab berwarna silver dan digayakan bersama blaus lengan panjang rona yang sama.

“Quality time ❤.”-Kapsyen Harris di Instagram

A post shared by Harris Alif (@harrisalif)

Tinjauan Murai My di ruangan komen mendapati rata-rata peminat meluahkan rasa teruja dengan penampilan baharu Intan Ladyana, malah ramai yang turut menitipkan doa agar beliau akan terus istiqomah.

“Semoga kak Intan istiqomah. Awak sangat cantik bertudung.”

“MasyaAllah, keluarga bahagia. Semoga dilindungi Allah..Amin 😍❤.”

“Alhamdulillah moga bahagia kalian selalu.”

Sekadar info, Intan dan Harris telah mendirikan rumah tangga pada 5 Februari dalam sebuah majlis yang mematuhi operasi standard ketat di Jabatan Agama Wilayah Persekutuan (JAWI) dengan sekali lafaz. Pasangan ini juga dikurniakan seorang cahaya mata perempuan, Evie Khadeeja.


‘Cuma Sperma Belum Ada’- Luna Maya Berjaya Simpan 26 Sel Telur Yang Dibekukan

Baru-baru ini, youtuber di negara jiran, Nikita Mirzani memuat naik satu video di YouTube Crazy Nikmir Real, mengenai soal jawabnya bersama Luna Maya. Luna berkongsi berita terkini tentang pembekuan telur tahun lepas. Berita bahawa dia membekukan telur menyebabkan kekecohan di media sosial pada awal 2022.

Luna akui jumlah telur yang dibekukan melebih target sebenar doktor dan kini telur itu disimpan dan dijaga dengan pengawasan yang ketat.

“Tetapi, saya simpan telur (sel) yang saya cukup pandai dapat 26. Tapi saya tak tahu, 26 semuanya bagus. Tapi doktor kata, 26 okay,”. Ceritanya kepada Nikita

Menurut Luna, doktor hanya target sebanyak 20 telur sahaja. Namun, dia telah berjaya menghasilkan lebih, sebanyak 26 telur.

“Apa pun, dia (doktor -ed) mahu kekalkan sekurang-kurangnya 20, eh dia dapat 26 lagi bagus. Cuma sperma belum ada.- Kata Luna

Luna mengakui tidak mudah unuk meneruskan proses ini. Luna sedar prosedur kehamilan di Indonesia dan luar negara adalah berbeza dan disebabkan itu dia tidak mahu lalai.

“Masalahnya kalau di luar boleh buat. Ada penderma sperma. Entahlah, saya rasa tidak mungkin di Indonesia,”

Luna sempat berkongsi pengalaman yang di hadapi oleh salah seorang sahabatnya.

“Saya ada kawan kat sini, saya cerita sikit. So semalam saya jumpa kawan saya. Dia mahu membekukan embrio. Dia tiada teman lelaki, tiada suami. Dia mengambil telur dan kemudian dia memilih sperma. Dia pergi ke bank sperma,”. ceritanya

Jauh di lubuk hati, Luna Maya berharap jodohnya akan segera datang. Namun, dia tidak memaksakan kehendaknya kepada Pencipta. Baginya, perancangan Allah adalah yang terbaik.

Murai MY mendoakan semoga Luna mendapat jodoh yang baik dan berjaya dunia akhirat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Sangka! Neymar Jr Kini Jadi Duta Rasmi Jenama Kerepek Kentang No.1 di Malaysia

Ketika keadaan tengah hangat untuk Piala Dunia 2022 pada bulan November, Mister Potato meraikan matlamat penting iaitu dengan perkongsian dengan NR Sports dan Neymar da Silva Santos Júnior sebagai wajah terbaru jenama itu. NR Sports ialah syarikat yang menguruskan imej bintang bola sepak itu.

Perkongsian baharu ini melalui sumber Dagangnews,  Mister Potato x NR Sports merupakan fasa seterusnya sambutan ulang tahun ke-30 Mister Potato dan kerjasama dengan selebriti, di mana fasa pertama bermula awal tahun ini.

Kempen ini memperkenalkan tema “The Ridiculous Kick” dan akan terjalin selama setahun dengan Neymar Jr sebagai ciri utamanya. Mister Potato juga akan mengeluarkan dua perisa edisi terhad (BBQ Kebab dan Hot Salsa) yang akan menambah sentuhan rempah Brazil kepada rangkaian luas produk jenama itu.

Semua sedia maklum bahawa Neymar Jr, seperti yang dikenali ramai, dianggap sebagai salah seorang pemain bola sepak paling berbakat generasi ini. Pemain Brazil itu telah dinobatkan sebagai Pemain Bola Sepak Terbaik Amerika Selatan dua kali dan perpindahannya ke Paris Saint-Germain pada 2017 membantu pasukannya memenangi 13 kejuaraan seperti Ligue 1 empat kali dan Piala Perancis tiga kali. Bintang bola sepak itu mempunyai pengikut yang ramai dengan 179 juta pengikut di Instagram dan mempunyai organisasi bukan untung – Instituto Projeto Neymar Jr, sebuah projek sosial yang berfungsi untuk membantu kanak-kanak, orang muda dan keluarga mereka di Brazil.

“Saya sangat gembira menjadi duta baharu Tuan Potato, lebih-lebih lagi dalam tahun penting dalam kerjaya saya. Saya sangat seronok melakukan kempen itu dan saya sangat menikmati produknya,” kata Neymar Jr.

Sebelum ini, Mister Potato yang merupakan peneraju pasaran bagi kerepek dan kerepek telah bekerjasama dengan Manchester United dan Chevrolet, serta bintang K-pop Korea Cha Eun-Woo.

Untuk maklumat, rakyat Malaysia telah diperkenalkan kepada Mister Potato pada tahun 1992 dan ia telah menjadi jenama kerepek kentang No.1 di Malaysia. Mister Potato menawarkan snek kentang yang lazat diperbuat daripada bahan-bahan berkualiti dan hanya menggunakan kentang segar yang diimport. Digemari di peringkat tempatan dan global, Mister Potato dijual di lebih 60 negara dengan pasaran teratas seperti Indonesia, Thailand, Timur Tengah, Asia Timur dan Maldives.


“Macam Tengah Susun Kerusi..”Azhar Sulaiman Komen Busana Aina Abdul Ketika GV9?

Penampilan penyanyi berbakat besar, Aina Abdul ketika membuat persembahan  bersama Jaclyn Victor di pentas Gegar Vaganza 9 (GV9) baru-baru ini mencuri perhatian ramai termasuklah pelakon senior, Azhar Sulaiman yang turut menyuarakan pendapatnya mengenai penampilan penyanyi terkenal tersebut.

Azhar menerusi hantaran di Instagram dilihat memuatnaik foto Aina sewaktu membuat persembahan di atas pentas dan mempersoalkan tindakan pereka busana berkenaan  untuk meletakkan cermin sisi agar kelihatan lebih praktikal.

“Baju Aina Abdul ni ada dua perspektif dari Mami. Nampak macam tengah nak susun kerusi atas meja lepas tutup kedai.

Since design dah macam ni, patut designer consider to put side mirrors? To make it practical & look more complete. Again Mami faham beauty is subjective.”-tulis Azhar Sulaiman

Di ruangan komen, rata-rata netizen memberikan pelbagai reaksi mereka, malah ada yang turut menyamakan fesyen Aina seperti Wi-fi router.

“Suka tengok artis dulu-dulu Azlina Aziz Francisca Peter nyanyi jer nak dengar suara, sekarang ya Allah baju mekap tebal giler bulu mata palesu kaler kuku panjang adududu nak nyanyi ke nak apa sebenarnya.

“Tulah pelik-pelik. Too hard sangat, Kesian kadang tengok.”

Sekadar info, persembahan penutupan Aina bersama Jaclyn baru-baru ini telah membuatkan suasana Auditorium MBSA, Shah Alam gamat dengan sorakan selain menyaksikan juri tetap GV9, Hetty Koes Endang bangun melakukan ‘standing ovation’


Akui Orang Yang Jujur Akan Ditindas, Rita Rudaini Titip Sokongan Buat Cikgu Fadli!

Isu seorang guru iaitu Cikgu Mohd Fadli  yang menjadi bualan selepas menyuarakan pendapat berhubung silibus pembelajaran yang menurutnya terlalu tinggi dan tidak sesuai mendapat reaksi dari pelbagai pihak termasuklah pelakon, Rita Rudaini yang tampil mempertahankan Cikgu Fadli yang berkemungkinan berdepan dengan tindakan oleh pihak atasan.

Rita menerusi hantaran di Instagram menyatakan bahawa individu yang jujur dan melakukan kerja dengan baik akan ditindas oleh pihak terlibat.

“Kan dah cakap..orang yang jujur, orang yang buat kerja baik/betul akan ditindas. Akan dipijak. Akan dibenci.

Kena perangai syaitan sikit, bawak blower besaq-besaq, lidah kena bercabang 7, muka kena tampal plastik 7, bertukar jadi lembu, baru la orang sayang.”-tulis Rita

Tinjauan Murai di ruangan komen mendapati rata-rata netizen turut menyuarakan reaksi mereka berhubung isu guru tersebut, serta ada yang menitipkan doa agar Cikgu Fadli bakal mendapat keadilan yang sewajarnya.

“Saya yang guru geram. Semoga Allah bantu Cikgu Fadli ni.”

“Kita kan negara bebas bersuara. Bila bersuara mendapat lah.”

“Orang tegur untuk menambah baik setiap sistem yang ada. Sepatutnya belajar dari apa yang disuarakan. Bukan terus pi campak buang kawan tu.”

Dipetik dari laporan Berita Harian, keputusan tata tertib membabitkan guru Matematik Mohd Fadli Mohamad Salleh yang bercakap mengenai masalah pendidikan di Malaysia khususnya subjek terlalu banyak media sosial, akan diketahui pada hari ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5.3 Bilion Biji Telefon Akan Dibuang Pada 2022. Apa Puncanya!

Tahun ini, 5.3 bilion telefon bimbit akan dibuang begitu sahaja menurut forum peralatan elektrik dan elektronik sisa antarabangsa (WEEE). Anggarannya, berdasarkan data perdagangan global, menonjolkan masalah alam sekitar “e-waste” yang semakin meningkat.

Ramai orang menyimpan telefon lama, bukannya mengitar semulanya, Kadang-kala , telefon tersebut dibuang terus ke dalam tong sampah apabila ia tidak boleh digunakan. Ini kerana rata-rata manusia sering silir ganti menukar telefon bimbit apabila telefon kegemarannya mengeluarkan model baharu.

Dianggarkan terdapat 16 bilion telefon bimbit di seluruh dunia dan di Eropah, hampir satu pertiga tidak lagi digunakan. WEEE berkata penyelidikannya menunjukkan “gunung” sisa elektrik dan elektronik – daripada mesin basuh dan pembakar roti kepada komputer tablet dan peranti sistem kedudukan global (GPS) – akan meningkat kepada 74 juta tan setahun menjelang 2030.

Awal tahun ini, Royal Society of Chemistry melancarkan kempen mempromosikan perlombongan e-waste untuk menghasilkan produk baharu, yang menonjolkan konflik global, termasuk perang di Ukraine, mengancam rantaian bekalan logam berharga.

Hanya lebih 17% daripada e-sisa dunia dikitar semula dengan betul  tetapi Kesatuan Telekomunikasi Antarabangsa Pertubuhan Bangsa-Bangsa Bersatu telah menetapkan sasaran untuk meningkatkannya kepada 30% menjelang tahun depan.

Ia menyerlahkan ia adalah salah satu “aliran sisa yang paling pesat berkembang dan paling kompleks yang menjejaskan kesihatan manusia dan alam sekitar, kerana ia boleh mengandungi bahan berbahaya”.

Ia juga mengira bahawa purata isi rumah UK boleh menjual teknologi yang tidak diingini dan mengumpul kira-kira £200.  Badan itu memaklumkan bahawa telefon bimbit menjadi sebahagian kecil daripada longgokan 44.48 juta tan sampah elektronik di seluruh dunia pada setiap tahun yang tidak dikitar semula.